Serikan Kediaman Di Hari Raya Dengan Barangan Koleksi Terbaharu IKEA

Bulan Ramadan merupakan bulan yang penuh bermakna yang menyemai semangat kesederhanaan, kawalan kendiri, dan ihsan dalam diri kita. Bulan yang mulia ini turut merupakan masanya keluarga berkumpul bersama-sama dan membuat persiapan bagi menyambut kedatangan  bulan Syawal yang penuh keriangan.

Namun, adakalanya kita mungkin berasa tertekan apabila dibanjiri pelbagai tugasan yang perlu disiapkan dalam masa yang singkat, tidak kira merancang menu iftar ataupun mempersiapkan rumah untuk musim perayaan ini.

Ketika membuat persiapan untuk menyambut kedatangan bulan Syawal, sudah pastinya anda mahu dekorasi kediaman tampak lebih menarik. Oleh itu, jom serikan kediaman anda di hari raya dengan barangan koleksi terbaharu IKEA.

Fikiran kita lebih tenang apabila berada dalam ruang yang kemas dan tersusun. Jika anda gemar memasak atau membuat kuih dan biskut Raya anda sendiri, dapur yang tersusun pastinya akan membantu. Berbekalkan penyelesaian storan dan penyusun yang pintar, barangan akan lebih mudah dicari, sekali gus melancarkan lagi penyediaan makanan anda.

Sebagai permulaan, susun peralatan dapur dengan kemas dalam dulang kutleri yang boleh dimuatkan di dalam laci dapur anda. Kemudian, susun pantri dan peti sejuk dengan menggunakan bekas-bekas makanan, dan label setiapnya dengan jelas. Oleh itu, apa kata dapatkan barangan di bawah ini sebagai pelengkap kemasan ruang dapur rumah anda.

Penyusun atur kaunter atas dapur AVSTEG

Penyusun boleh laras untuk laci UPPDATERA

Bakul RISATORP

Tidak kira untuk berehat sendiri ataupun menerima kunjungan daripada orang tersayang, ambillah kesempatan Ramadan ini untuk menyerikan rumah anda menjelang Hari Raya Aidilfitri.

Selepas mengemas ruang kediaman anda, perkara-perkara kecil seperti menukar sarung kusyen dan pinggan mangkuk, atau memasang barang hiasan dapat menyemarakkan suasana perayaan anda.

Koleksi seperti edisi terhad GOKVÄLLÅ daripada IKEA akan melengkapkan ruang kediaman anda dan mewujudkan detik-detik bermakna bersama dengan keluarga sempena musim perayaan ini.

Sarung kusyen GOKVÄLLÅ

Pinggan GOKVÄLLÅ

Sangga penghidang GOKVÄLLÅ

Lantera LED GOKVÄLLÅ

RM28/setiap unit

Koleksi GOKVÄLLÅ kini boleh didapati di gedung IKEA serta dalam talian. Selain itu, anda juga berpeluang untuk mendapatkan tawaran diskaun sebanyak 20%

Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman. Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu. Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

Kesilapan #1 : Memilih Sofa Yang Salah

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

Kesilapan #2 : Membeli Karpet Yang Terlalu Kecil

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

Kesilapan #3 : Susun Atur Yang Tidak Sesuai

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

Kesilapan #4 : Mewajibkan TV Pada Ruang Tamu

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

Kesilapan #5 : Kesilapan Ketika Menggantung Lukisan Dinding

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.

[por.se.lin] | ڤورسلين
Definisi : bahan seramik yang diperbuat daripada campuran tanah liat, kuarza dan lain-lain, yang digunakan sebagai penebat elektrik, peralatan dapur/ makmal dan sebagainya.

Jubin porselin merupakan salah satu cabang bahan daripada kelompok jubin seramik. Ia sering menjadi pilihan pengguna kerana sifat dan ketahanannya, selain mempunyai pilihan corak dan tekstur yang luas dan pelbagai. Walaupun porselin diperbuat daripada bahan asas yang sama seperti seramik, ia mempunyai keistimewaan dan manfaatnya yang tersendiri. Kali ini, IMPIANA ingin kongsikan faedah penggunaan jubin porselin supaya anda boleh menilai sendiri sama ada kemasan ini berbaloi atau tidak untuk digunakan di kediaman anda.

Bumbung merupakan salah satu elemen paling penting dalam pembinaan sesebuah bangunan atau kediaman. Tanpa bumbung, tiadalah tempat berteduh dari hujan dan panas.

Jenis atau bahan yang digunakan untuk bumbung pula memberikan kesan jangka panjang yang berbeza-beza bergantung kepada persekitaran dan penggunaan.

Melalui perkongsian saudara Zuryat Abadi di grup Tukang Apa Hari Ini, mari kita tambah pengetahuan tentang bumbung untuk panduan bersama.

BUMBUNG
Memandangkan sekarang musim hujan, abang keraplah dipanggil untuk tampal,baikpulih kebocoran bumbung dan tukar jenis bumbung. Sampai tak cukup kakitangan nak kejarkan kerja bumbung.

Ramai yang bila ada masalah bumbung bocor berkira-kira untuk buat slab konkrit bagi menggantikan bumbung asal mereka yang terdiri dari atap jenis genting pasir,asbestos dan zink.

Jangan boss. Jangan pakai concrete slab. Maintenance/penyelenggaraan lagi demam dari guna atap jenis lain. Masalah air bocor melalui rekahan dan serapan pada konkrit tu memang susah nak diselenggara dan diperbaiki.

Kalau letak lapisan baru water proofing/kalis air sekadar bertahan setahun dua. Boleh nak buat concrete slab kalau betul2 tebal dan bancuhan konkrit ikut spesifikasi.

Tapi tetap bermasalah pada sambungan antara konkrit>konkrit atau konkrit>bata/dinding. Lagipun ianya tidak sesuai dengan iklim khatulistiwa negara kita yang panas dan lembab sepanjang tahun.

Lembab yang dimaksudkan ialah hujan bukan lembab dek salji. Aliran cecair yang menerobos melalui apa saja rekahan atau menyerap melalui konkrit yang berasaskan pasir.

Percayalah. Tukang repair bumbung macam abang memang hadap inilah setiap kali baiki kebocoran bumbung. Paling elok gunalah atap dari genting seramik/tanah liat yang tindihan bertangkup antara 1 sama lain (harganya lebih mahal dari atap yang biasa kita gunakan).

Ada jenis atap genting seramik ini tindihan bertangkup seperti tindihan atap jenis asbestos. Insha Allah ini jenis atap yang paling kurang kos penyelenggaraan berbanding zink (masalah kepala paku, kepala screw dimakan usia), asbestos (masalah sama dengan zink), genting pasir (tindihan terlalu sedikit/terjungkit dan masalah air menyerap disebabkan sifat pasir itu apabila lapisan pelindungnya terhakis dek air hujan).

Atap genting jenis tanah liat/seramik ini kalau betul darjah curamnya insha Allah tak akan bocor. Lagipon kebanyakan pembuatan seramik atau tanah liat ini melalui proses pembakaran yang menjadikannya lebih baik (tidak menyerap haba dan air terlalu banyak).

Satu lagi, bangunan 10 tahun dulu banyak guna kayu sebagai kuda-kuda dan gulung-gulung. Ada kayu meleding, terkiat sehingga menyebabkan genting pasir jenis tindihan terjungkit dan bocor bila hujan lebat atau ribut).

Tidak seperti kayu 30 atau 40 tahun dulu yang kayunya adalah dari jenis kayu baik dan matang. Kayu kebelakangan ini adalah kayu muda dan jenis kayu kualiti rendah.

Ini juga memainkan peranan didalam pembinaan. Jenis kayu itu sendiri dan untuk mendapatkan kayu berkualiti dan cukup matang tahun 2020 ni memang korang cukup kayalah. Aamiin.

Apabila ada yang panggil baiki kebocoran atap jenis genting pasir ni 2 pilihan abang bagi ;

Pertama, letak kepingan aluminium dibawah atap genting untuk menghalang air menembusinya (pakej tukar sekali gulung2 kayu kepada gulung2 jenis besi bergalvani)

Atau kedua, tukar kepada atap jenis lain. Kalau tak buat cara ni. Pasti esok lusa abang dipanggil lagi untuk datang baiki kebocoran yang sebenarnya ialah usaha sia-sia. Hari ni tampal belah A (guna silicon dan seangkatannya). Esok bocor pula belah B. Siap B masalah kat belah C pula. Jadi ulang gitu jela sampai abang Jamil kau pengsan.

Kena keluar kos lebih bukan? Kos untuk penyelenggaraan berulang. Lebih baik 1 kali keluar duit lebih. Ubahsuai atau tukar jenis atap. Bertahan lagi 10-15 tahun mantap sangat dah. Lagipon abang tak suka dipanggil kerap kali. Nanti orang ingat abang kerja curi-tipu. Padahal abang dah terangkan bumbung tu tak guna tampal dan baiki. Paling tak ada pun ubahsuai baru ok sikit.

Untuk kerangka bumbung paling baik dan ekonomi masa kini gunakan besi C section dan C truss yang digalvani. Untuk ketahanan lebih lama(jangan guna yang ada salutan plastik biru tu sebab ia murah dan tidak digalvani).

Besi bergalvani ini kurang kos penyelenggaraan. Tidak perlu di cat(kalau cat lebih baik).Bukan lah bermaksud ia last forever tetapi lebih tahan lama. Bangunan rumah ni macam kereta juga. Cukup masa masa perlu diselenggara/service. Tayar botak kena tukar,minyak hitam kena tukar,warna kusam kena kilatkan.

Jadi kalau nak membina rumah. Kena fikir tentang kos penyelenggaraan. Yang jimat,murah dan tahan lama.

Bagi yang nak menggunakan zink keluarkan modal lebih sikit. Beli zink yang ada lapisan zink atas dan bawah.

Di antara kedua kepingan zink atas dan bawahnya ada lapisan foam. Lapisan foam ini bertindak sebagai penebat haba dan bunyi. Pasti akan bertahan lebih lama sebelum masuk tempoh perlu diselenggara (biasanya hanya menukar skru) Serius abang nak cakap.

Siapa rumahnya yang guna zink selapis. Pertamanya masalah bunyi bising bila hujan lebat. Kedua. Panas berbahang bila siang. Jadi keluarkan modal lebih sikit beli zink yang sudah siap dibuat dikilang dengan dua lapisan atas dan bawah ini.

Ada juga yang dibawahnya lapisan kertas tetapi lapisan kertasnya tidak bertahan lama. Kerap gugur dan menyebabkan foam ditengahnya menjadi habuk bila mereput.

1 lagi pilihan masa kini abang sarankan penggunaan atap jenis fibre hybrid daripada Thailand.

Dengar nama macam dasyat teknologinya ya? Sebenarnya ia cumalah atap jenis asbestos/simen berserat (asbestos dulu2 pernah diharamkan sebab kandungan bahannya membahayakan). Fibre hybrid buatan Thailand ini sedikit lebih liat dari asbestos biasa kita di Malaysia. Liat ni lebih baik dari keras kerana buatan yang terlalu keras ni ia mudah pecah. Kalau liat ia agak sedikit elastik (orang melayu kata memberi)

Lagi 1 ia tersedia dari kilang di Thailand sudah siap lapisan pelindungnya(coating) dan lebih tebal. Ia didatangkan dengan saiz lebih kecil berbanding asbestos buatan Malaysia yang besar dan panjang. Ini memudahkan pemasangannya. Dan menghasilkan corak tindihan yang lebih menarik.

Rabungnya pulak mengikut lekukan atapnya. Tiada lubang yang terbuka luas dan perlu ditutup dan ditampal simen seperti rabung genting.

Tetapi, ada kelemahan juga tentang rabung jenis fibre hybrid ini kerana jika ia bumbung rata(tanpa limas) mudah untuk dipasang. Jika bumbung jenis limas. Insha Allah tukang akan sakit kepala memikirkan dan mengerjakan pemasangan bumbung dan rabung fibre hybrid ini. Sangat leceh untuk menemukan setiap sudut bagi membolehkan rabung dipasang dengan sempurna.

Mendapatkan atap jenis ini juga sukar kerana tidak ramai pengedarnya di Malaysia. Di Johor hanya ada 1 pengedarnya di Kota Tinggi dan pengimportnya hanya ada di Kota Bharu-Kelantan.

Agak memakan masa mendapatkan bekalan jika stoknya habis. Abang biasa tengok rumah2 dibelah pantai timur menggunakan atap jenis ini dan mudah mendapatkan pengedarnya di belah sana.

Kelebihannya? Ia tahan lebih lama untuk diselenggara kerana skrunya juga dikeluarkan oleh kilang pengeluaran yang sama. Skrunya dilengkapkan dengan washer beserta getah berbentuk payung. Jika menggunakan skru zink biasa juga boleh. Skru zink biasa berkepala kecil. Senang crettt nanti atapnya.

Tips abang untuk yang nak bina rumah. Benda paling mudah nak lihat ialah jenis bumbung. Jangan lihat rekabentuknya sahaja.

1.Cari rumah yang paling sedikit saluran airnya samada saluran air konkrit atau zink dan pvc.
2.Yang bumbungnya bukan dari slab/papak konkrit.
3. Kerangkanya bukan dari kayu(besi juga ada masalah tetapi lebih praktikal guna besi daripada kayu).
4.Bukan atap jenis zink selapis(bisingnya nanti bila hujan ya ampun. Bila siang panas berbahang)
5.Bukan genting jenis pasir(mana2 perumahan guna atap jenis ni).
Nak cari seperti ciri diatas x dapat semua dapat 1-2 ok la. Sebelum esok lusa kena bangun tengah malam keluarkan besen menadah air. Lagi menyakitkan hati. Saya ada jumpa kes pemilik jual rumah disebabkan kebocoran bumbung(bumbungnya terlalu banyak concrete slab). Semak mata dan hati dia tengok bocor tu agaknya. Asik nak baiki dan cat berulangkali dalam jarak masa pendek.


Wanita Ini Buat Sendiri Feature Wall Dari Cermin RM 2.10, Hasilnya Memang Hebat

Memandangkan suami puan Dee baru sahaja baru kemalangan dan menyebabkan pergerakannya terbatas, kuasa wanita sepenuhnya digunakan untuk menyempurnakan feature wall ini.

Kemahiran menukang saya belajar dari google dan group di dalam FB. Sebenarnya hajat untuk buat feature cermin ini sebelum PKP lagi. Namun aats sebab kekangan watu, ia terpaksa ditunda

Hari pertama, melibatkan kerja-kerja memotong kayu. kerja-kerja menampal cermin dan kayu pada dinding dilakukan pada hari ke-2. Hari ke-3 pula melibatkan kerja-kerja kemasan dan mengecat.

Memandangkan tempoh PKPK, kedai hardware hanya buka pada hari Isnin dan Khamis. Maka, kerja-kerja mengecat sedikit terjejas. Hari khamis projek ini mula, secara total isnin baru siap.

Saya hanya menggunakan gam tembak jenis silikon untuk melekatkan kepingan cermin dan kayu dan wainscoting. Keseluruhan kos yang diperuntukkan tak sampai RM 100

Bukan senang mahu hilangkan kotoran dan kekalkan kekemasan rumah jika ada anak yang masih kecil. Lebih-lebih lagi si cilik yang berusia sekitar 2 ke 5 tahun. Ada saja benda nak diusik dan diteroka. Maklumlah, sel-sel otak mereka kan sedang berhubung, jadi memang susah nak dikawal ditambah pula dengan perasaan ingin tahu mereka yang sedang meluap-luap. Sabar je lah..

Dinding yang dipenuhi contengan mungkin sudah menjadi sesuatu yang normal untuk rumah yang ada anak kecil. Salah satu tip yang boleh anda cuba bagi mengelakkan dinding rumah dipenuhi ‘mural’ kreatif dari si kecil ialah, sediakan kertas atau papan melukis buat mereka. Tetapi jika anak-anak masih minat nak berkarya diatas dinding, ini antara bahan yang anda boleh gunakan untuk hilangkan kesan contengan tersebut dengan mudah :

SODA BIKARBONAT
Guna kain bersih dan celupkan dengan soda bikarbonat yang telah dicampur sedikit air. Kemudian gosokkan perlahan-lahan pada dinding yang diconteng sehingga hilang. Atau anda juga boleh taburkan soda pada span yang lembab sebelum mengelap dinding.

CUKA
Celup berus gigi yang sudah tidak digunakan kedalam cuka dan berus pada kesan conteng di dinding sehingga hilang. Kemudian bilas.

UBAT GIGI
Pastikan anda guna ubat gigi yang biasa (bukan jenis gel). Letakkan sedikit pada berus gigi yang sudah tidak diguna, berus dinding yang kotor dengan cermat. Kemudian bilas denga air atau lap dengan kain lembap. Cara ini juga membantu hilangkan kesan permenent-marker dengan mudah.

MAYONIS
Sapu mayonis pada kesan contengan dan biarkan untuk beberapa minit. Kemudian lap menggunakan kain bersih dalam pergerakan membulat dan bilas dengan air.

Bergantung kepada jenis material kain langsir tersebut sama ada ia boleh dibasuh dengan mesin basuh ataupun tidak. Sebagai contoh, material kain langsir yang lebih ringan adalah sesuai untuk pembasuhan di dalam mesin basuh manakala jenis material berat, tidak digalakkan. Berikut ialah teknik – tekniknya;

1. Jika mesin basuh anda dilengkapi dengan kitaran basuhan untuk fabrik lembut, pilih untuk menggunakan sistem itu. Jika sebaliknya, pilih penggunaan kitaran cool wash ataupun slow spin.

2. Tuangkan pencuci fabrik harian anda di dalam mesin basuh lebih kurang dua penutup.

3. Sekiranya kain langsir terlekat kotoran degil, sebelum membasuh dengan menggunakan mesin basuh rendamkan terlebih dahulu kain langsir lebih kurang 15  – 30 minit di dalam sebatian baking soda dan cuka putih. Kemudian bilaskan kain langsir dan masukkan ke dalam mesin basuh.

4. Jika anda bimbang kain langsir merenyuk, jangan ambil risiko membasuhnya dengan menggunakan mesin basuh. Lakukan dengan basuhan tangan sahaja.

5. Untuk mengekalkan langsir yang cantik dan bebas bau yang kurang menyenangkan, gunakan vakum ataupun berus lembut untuk menyingkirkan habuk dan kotoran. Serta semburkan dengan haruman fabrik.

10 TIP LANGSIR DARI IMPIANA

1.Sheer curtain anda menjadi kelabu? Jangan bimbang, rendam sahaja langsir anda dan biarkan semalaman. Kemudian basuh dan bilas seperti biasa. Jika keadaannya masih agak kekuningan disebabkan oleh kesan kimia cahaya matahari, tukarkan fungsinya kepada hiasan katil seperti kelambu atau pembahagi ruang. Paling penting dengan cucian sempurna ia bukan sahaja berbau wangi dan segar, malah bersih serta masih boleh dikitar semula.

2.Kucing anda semburkan ‘haruman’ pada langsir anda? Jangan panik! Anda boleh rendamkan bahagian yang terkena semburan kencing kucing anda itu sahaja atau memilih untuk merendamkan keseluruhan langsir. Sebelum merendamkannya ke dalam cecair cucian, sapukan bahagian yang terkena semburan kencing kucing anda dengan ubat gigi. Biarkan dalam sejam dua. Kemudian terus merendam ke dalam cecair pencuci agar bau kencing kucing hilang, malah tidak boleh dihidu oleh kucing anda.

3.Bagi langsir yang menggunakan kain tebal, anda boleh menggunakan bulu yam atau fabrik pembasmi habuk. Anda boleh lap debu atau habuk yang melekat pada langsir. Lakukan seminggu sekali terutamanya jika anda menetap di kawasan bandar. Manakala bucu langsir pula boleh disedut dengan menggunakan penyedut hampagas. Ada kalanya debu-debu seumpama inilah yang menjadikan fabrik nampak kotor dan kelabu terutamanya bagi anda yang memilih fabrik daripada jenis renda kasar.

4.Bagi yang menggunakan renda, anda juga boleh merendam seketika dengan air panas bersama serbuk pencuci agar rongga jalinan terbuka dan membebaskan kotoran pada celah-celah jalinan benang.

5.Awas! Jika anda menggunakan fabrik sheer halus yang eksklusif, pastikan anda menggunakan mesin basuh daripada cucian lembut supaya ia tidak merosakkan kain.

6.Pastikan anda hanya mencuci langsir sahaja di dalam satu bekas cucian terutamanya jika anda membasuh langsir yang berwarna gelap. Ini bagi mengelakkan warnanya tidak berbelak atau luntur .

7.Anak anda suka menepek gula-gula getah pada langsir? Tentu anda sakit hati bukan? Tenang ya! Anda boleh terus menggosok gula-gula getah tersebut dengan air batu sehingga keras. Kemudian anda boleh menariknya dengan mudah.

8.Jika langsir anda mempunyai tiga panel, anda boleh menukar bahagian panel yang anda mahu dan gantikannya dengan fabrik baharu yang bersesuaian terutamanya di bahagian bawah yang selalunya lebih kotor daripada bahagian atas.

9.Elakkan membasuh swag dengan mesin basuh terutamanya jika anda menggunakan swag daripada jenis satin polos. Ini boleh menjadikan juraian kain langsir anda berkedut dan amat payah untuk anda menggosokkannya nanti.

10.Bagi yang memilih langsir klasik, tali ikatan dengan tassel jangan dibasuh dengan menggunakan mesin basuh. Seandainya kotor, memadai dengan merendamkan tassel tersebut semalaman. Gunakan berus gigi terpakai untuk menyental lembut segala kekotoran jika perlu.

Perkara yang menjimatkan dalam dekorasi ialah benda yang boleh di DIY banyak membantu dan menjimatkan poket anda. Baru lah boleh extra kat tempat lain. Betul tak? Selain DIY sendiri langsir, ada juga yang boleh buat perabot sendiri. Tapi ada satu benda yang lagi penting berbanding perabot. Lantai kediaman. Ia menjadi faktor utama memberi keselesaan kepada tetamu yang hadir. Tapi harga karpet sekarang pun boleh tahan. Nak yang berkualiti dan cantik, mahu harganya lebih RM 300. Sebenarnya, anda boleh je make over karpet sedia ada atau buat je sendiri. Lagi cantik, Boleh ikut cita rasa anda dan tak perlu pening cari karpet yang bersesuaian dengan tema kediaman anda.

1. Make over rug yang membosankan

2. Make over carpet berbulu ala Versace

3. Sulaman benang bulu pada rug


Rawatan Mudah Untuk Masalah Pokok Yang Diserang Anai-Anai

Anai-anai bukan sekadar menyerang kediaman atau struktur kayu, pokok pun tidak terkecuali. Kebiasaanya pokok yang menjadi mangsa adalah dari jenis berbatang lembut terutamanya pokok buah seperti mangga, durian, sawit dan sebagainya. Selain wujudnya busut berhampiran dengan pokok, kehadiran serangan anai-anai dapat dikesan apabila kelihatan terdapat kotoran atau kesan tanah pada permukaan batang pokok. Keadaan ini lebih berbahaya kerana kita tidak pasti berapakah saiz koloni yang terdapat didalam batang tersebut. Tahu-tahu je, pokok mati atau tiba-tiba tumbang. Sebelum koloni anai-anai memusnahkan tanaman anda, adalah lebih baik lakukan rawatan segera. Tak eprlu tunggu kontraktor untuk lakukannya.

Terdapat pelbagai cara dan kaedah sama ada dengan penggunaan racun atau bahan-bahan dapur yang boleh dipraktikkan. Namun, tidak semua jenis rawatan sesuai dilakukan. Jadi anda digalakkan melakukan beberapa kajian dan proses ini perlu di ulang secara kerap sehingga koloni anai-anai yang menyerang musnah. Antara cara rawatan pokok yang diserang anai-anai adalah seperti berikut:

1. Tebuk beberapa lubang dengan menggunakan gerudi atau takek dengan batang. Sumbat racun anai-anai yang dibeli di pasaran ke dalam lubang tersebut dan balutkan dengan kain. Ulang langkah ini setiap 2 minggu sehingga anai-anai tadi musnah sepenuhnya

2. Taburkan garam buku (garam ketul besar) di sekeliling pokok (kawasan tepi/perdu pokok0 dengan anggaran 1kg setiap pokok dewasa(untuk pokok berusia 4 tahun ke atas)
3. Gunakan hati ikan pari. Sebaiknya gunakan hati yang diambil dari ikan pari bersaiz besar. Anda hanya perlu pergi kepasar dan mintak kepada kedai ikan hati pari. Tanamn hati pari tadi pada pangkal pokok yang diserang.
4. Larutkan garam ke dalam ir tembakau dan sembur pada sarang anai-anai
5. Siramkan air kapur sirih di bahagian yang diserang. Sifat panas dari kapur sangat tidak disuaki anai-anai kerana ia memiliki kulit yang nipis dan lembut

Sebenarnya, pelbagai jenis tanaman sesuai menggunakan teknik Upside-Down seperti pohon tomato yang pernah dikongsikan impiana sebelum ini. Kali ini, IMPIANA nak kongsikan teknik menanam pokok cili secara Upside-down

Aktiviti berkebun kini kian mendapat sambutan sama ada untuk tujuan komersil mahupun sebagai hobi. Menjelang zaman teknologi ni, lagi seronok Impiana tengok masing-masing berkongsi ilmu berkebun di dalam media sosial. Dari situ, wujud lah group-group berkebun di dalam media sosial. Ada yang suka bertukar-tukar benih dan pokok. Ada pula yang pandai mengambil peluang dan kesempatan menjadikan pertanian ini sebagai perniagaan sambilan melalui penjualan tanaman secara dalam talian.

Bila dah jual secara dalam talian, sudah pasti cara penghantaran nya adalah melalui bungkusan kurier terutamanya bagi pembelian yang jauh. Tapi tanaman perlu dibungkus rapi tanpa merosakkan sebarang struktur pokok disamping mengurangkan stress tanaman. Khuatir nanti sampai pada pembeli pokoknya mati.

Jadi, bagaimana pembungkusan tanaman perlu dilakukan?

1. Pastikan siram pokok yang hendak dibungkus terlebih dahulu. Siram bagi lembap sahaja, bukan basah kuyup. Kemudian letakkan kapas di bahagian atas permukaan medium sehingga betul-betul tertutup. Ia bertujuan mengekalkan kelembapan di dalam medium disamping mengelak ia dari keluar dari pasu atau bertaburan

2. Ambil plastik bag atau plastik pembalut dan balut kemas keseluruhan bahagian medium dan pasu. Jika perlu gunakan pita pelekat. Lebih mudah guna plastik pembalut

3. Balut tanaman dengan kertas tebal seperti kad manila yang di lapiskan bersama kertas minyak. Teknik ini mampu melindungi ranting dan daun tanaman di samping dapat mengelak tanaman dari terkena suhu yang melampau ketika proses penghantaran

4. Labelkan setiap tanaman untuk memudahkan pembeli

5. Balut pokok atau tanaman yang telah siap tadi dengan bubble wrap atau foam bagi mengelak ia bergerak dan tidak mudah bergoyang apabila dihentak.

6. Sediakan kotak yang muat-muat je saiz bungkusan bubble wrap tadi dan tanaman anda sedia untuk di hantar.

Tanaman yang dihantar dengan teknik pembungkusan ini mampu bertahan lebih 2 minggu di dalam kotak. Ia juga sesuai untuk semua jenis tanaman sama ada yang tidak mempunyai medium mahupun tidak

Sumber: https://garden.org

Pemilik merupakan seorang suri rumah dan hanya mengambil kerja-kerja sambilan mereka bentuk dan menyelenggara landskap ke rumah-rumah berhampiran secara kecil-kecilan. “Minat yang mendalam terhadap seni dekorasi landskap dihiasi bunga-bungaan berwarna-warni ini, tercetus apabila ibu saya pernah mengusahakan perniagaan tapak semaian tumbuhan hiasan bersebelahan dengan rumah kami dahulu,” kata pemilik memulakan bicara. Kini, usaha itu diteruskan oleh pemilik. Namun kaedah digunakan sedikit berbeza iaitu dengan menjual softscape secara dalam talian dan penyediaan perkhidmatan landskap ke rumah-rumah.Jom kita intai kediaman Isfalinda Md. Salikin yang menarik dan cantik ini.

Laman yang telah diusahakan lebih kurang lima tahun kelihatan disusun begitu kemas dan rapi. Dari luar pagar hinggalah ke depan pintu rumah segala-galanya dirancang dengan baik dan sempurna. Sesiapa sahaja yang berkunjung ke laman ini dapat merasai ketenangan dan suasana nyaman kerana pemilik bijak membahagi-bahagikan ruang. Pemilihan dan padanan warna memeriahkan suasana unit rumah teres end lot ini.

Penggunaan basikal lama yang telah diwarnakan putih dengan deretan pokok Vianca pelbagai rona menjadi elemen penyambut tetamu. Selain itu juga, pemilik telah menyelitkan beberapa pohon bunga kertas sebagai latar untuk mewujudkan hierarki. Sesiapa sahaja akan rasa terpanggil untuk singgah apabila melihat pohon-pohon bunga kertas pelbagai warna mekar berkembang.

Melangkah ke ruang anjung kereta yang tidak lagi digunakan untuk memakir kenderaan, pemilik menghiasi kawasan ini sepenuhnya. Pokok bunga kertas yang digantung pada deretan tiang putih bermotifkan flora disusun secara linear bagi mewujudkan suasana protokol. Petunia, secara tradisinya ditanam sebagai tanaman gantung, diolah oleh pemilik dengan gaya berbeza. Penggunaan pasu tinggi dan berkaki memudahkan Petunia tumbuh subur dan mewujudkan impak volume pada asas taman ini.

Tiada sebarang pokok rendang atau merimbun untuk laman ini kerana kebanyakan tumbuhan yang digunakan daripada jenis tumbuhan berbunga. Tumbuhan berbunga memerlukan pancaran matahari secara terus dan mencukupi untuk memudahkan proses penghasilan bunga. Jika cahaya matahari tidak mencukupi, bunga tidak dapat mekar dengan sempurna dan kadangkala boleh menyebabkan kudup bunga mati.

Hampir semua hardscape yang digunakan ditempah khas dan dicat putih, termasuklah batu bata yang dijadikan sebagai curb. Sebagai kemasan pada lantai laman, pemilik telah menanam rumput karpet di bahagian tengahnya yang dikelilingi dengan ruangan berturap concrete imprint. Rumput ditanam secara berselang dengan stepping stone untuk mewujudkan kepelbagaian tekstur dan warna.

Pemilik bijak memilih penggunaan softscape dan penyusunannya yang kemas menceriakan suasana laman. “Apa yang penting, minat bertaman dan kerajinan untuk menyelenggara perlu ada supaya keindahan taman tersebut dapat dinikmati sampai bila-bila. Selain itu, ilmu pengetahuan untuk bertaman juga perlu dicari dan dipelajari kerana ia bakal menjadi faktor kejayaan sesebuah taman,” kata pemilik memberi tip mengakhiri bicara laman miliknya.

Kaedah betul penanaman perennials yang berjaya:

Pemilihan tumbuhan perlulah bersesuaian dengan persekitaran. Tumbuhan perennials memerlukan cahaya matahari sekurang-kurangnya enam hingga lapan jam sehari.

Sediakan medium penanaman secukupnya sebelum pemindahan tumbuhan dilakukan. Ini bertujuan untuk menghindari akar pokok dari terdedah kepada sebarang ancaman.

Jika menggunakan pasu, tumbuhan perennials perlu ditanam di dalam pasu yang lebih besar untuk memudahkan pergerakan akar dan menggalakkan pembungaan. Selepas selesai proses tanaman, siram air di bahagian pangkal tumbuhan sehingga mencukupi.

Letakkan sungkupan organik sekurang-kurangnya dua inci tebal untuk mengekalkan kelembapan tanah dan mengelakkan rumpai dari tumbuh.


Deko Bajet Untuk Meja Makan, Sesuai Buat Anda Yang Mahu Jimat!

Apabila memasuki rumah baru, tidak kiralah rumah sewa atau rumah sendiri, sudah tentu kita mahu semuanya lengkap serba serbi.

Selain perabot di ruang tamu, set meja makan untuk dining area juga merupakan salah satu benda wajib ada didalam kediaman. Tetapi, ianya agak mahal bergantung pada kualiti.

Hanya dengan menggunakan meja bankuet dan beberapa bahan lain, meja makan yang hambar bertukar jadi lebih menarik! Jom kita lihat bagaimana Puan Nadia lakukan transformasi tersebut..

BAHAN YANG DIPERLUKAN
1. Spray putih
2. Kertas dinding (wallpaper)
3. Meja Bankuet
4. Kerusi Plastik

LANGKAH-LANGKAHNYA
1. Spray/ Cat terlebih dahulu kaki meja menggunakan spray putih
2. Setelah kering, mula tampal wallpaper pada permukaan meja
3. SIAP! dan boleh letakkan pada sudut yang sesuai

Nak raya ni banyak modal perlu diperuntukkan bukan setakat persiapan pakaian untuk keluarga malah, rumah pun perlu dihias indah. Kebiasaanya, keperluan kediaman yang akan diberiperhatian terlebih dahulu adalah langsir. Langsir pun harganya boleh tahan juga, mau makan ratusn untuk siapkan satu rumah. Betul tak? Apa kata, tahun ni, tak perlu beli langsir tapi kita buat langsir lama nampak baru. BETUL-BETUL JIMAT. Berikut 5 Makeover mudah yang boleh anda lakukan untuk langsir kediaman

1. Stencil

2. Langsir pom-pom

3. Buat garisan

4. Tambah pattern guna pen fabrik

5. Tampal perca

Nak mengilap lantai dengan cara tradisional memang la menyusahkan dengan nak angkat baldi nak perah lagi dan sebaginya. Guna penyapu dan vakum pun tak jalan, apa kata pakai mop RM15 ni.

Square mop bukan digunakan untuk keringkan air atau berfungsi sebagai mop lantai tradisional tu ye. Ia adalah untuk menyapu habuk-habuk halus dan rambut yang tidak dapat diselesaikan oleh penyapu atau vakum. Sebab tu,kalau nak lebih efektif, pilih kepala mop yang diperbuat daripada microfiber, dengan ni  kerja lebih mudah dan cepat bila mengemas kediaman anda.

Mudah bukan bila ada mop moden macam ni. Kesian mak-mak kita dulu kena mop lantai susah-susah sampai sakit otot. Tapi kini dengan peralatan ini semua kerja jadi mudah dan cepat.

Mengilap lantai ini sebenarnya harus dilakukan setiap hari waktu pagi, ini akan membuatkan kerja rumah anda lebih mudah dan cepat. Lantai yang bersih akan membuatkan habuk susah untuk melekat. kalau nak tunggu seminggu sekali pasti boleh tulis nama di lantai.

Perkara paling penting guna bahan pencuci yang terbaik untuk kediaman anda. Agar lebih bersih dan terjamin. Elakkan dari menggunakan bahan pencuci kimia ini akan memudaratkan kesihatan pemilik rumah.

Kenal pasti jubin yang anda gunakan tidak semua bahan pencuci sesuai untuk permukaan lantai. Jika tersalah pilih mungkin akan merosakan permukaan jubin kediaman anda.

Pernah tak anda terfikir mengubah bunga adalah satu perkara yang menyeronokkan dan salah satu terapi yang baik untuk kita semua. Ada fakta mengatakan bahawa tumbuhan segar atau hidup memang sesuai ada di dalam rumah. Tetapi tak akan pula kita nak tanam pokok dalam rumah bukan? Elemen hijau mampu memberi aura yang positif dan juga kesegaran tanpa disedari. Jika anda tidak percaya jom lakukan.

Kali ini IMPIANA ingin berkongsi langkah mudah naik seri ruang dalam rumah anda. Gubahan bunga ini mudah dan ringkas, tapi yang paling best bunga-bunga ni semua boleh didapati disekeliling rumah anda.

Barang yang anda perlu dan cara gubahan:


(VIDEO) “Makeover” Meja Kopi Lama Guna Kertas Dinding Hiasan Sahaja

Perabot yang telah lusuh atau tidak cantik namun masih mempunyai struktur yang masih kukuh jangan dibuang. Apa kata kita makeover balik perabout tersebut. Seperti meja kopi, selain di beri kemasan cat anda juga boleh gunakan kertas dinding hiasan untuk memberi wajah baru pada perabot yang telah lusuh.

Seperti yang dilakukan oleh pasangan ini. Meja kopi yang dibeli penuh dengan kesan conteng dan kotoran degil namun struktur nya masih kukuh. Pasangan ini mengambil keputusan untuk memberi kemasan baru pada meja tersebut dengan menggunakan kertas dinding hiasan kerana ia lebih muda. Namun, pemilihan kertas dinding hiasan perlu lah dari jenis kalis air dan berkualiti. Lihatlah hasilnya

VIDEO

Tampal “Shera Plank” Dekat Pagar Rumah Untuk Privasi, Modal RM 1K. Shera plank ni dah mula diterima ramai. Ia kebiasaanya, digunakan sebagai kemasan untuk menyerupai susunan papan. Kebiasaanya, shera plank ni menjadi pilihan mereka yang ingin mewujudkan gaya kedesaan terhadap dekorasi atau rekabentuk kediaman.

Salah seorang pemilik akaun Facebook, Cik Puan Pae Faez berkongsi idea penggunaan shera plank sebagai penutup sempadan bagi memberi privasi kepada pengunjug hoestay milik nya.

Projek gigih seminggu ni kami buat dekat homestay. Nak naik batu, modal tinggi. Jadi, kita tutup pakai shera je. Total shera plank yang digunakan adalah dalam 37 keping dengan hanya kos RM 1k. Semuanya siap dalam tempoh 5 hari sebab suami buat sorang

Cantik pun cantik. Secara tak langsung, dapatlah idea nak buat ala-ala pagar macam dekat oversea. Tambah lagi order shera plank dan terus design pagar. Secara tak langsung boleh beri privasi pada kolam juga. Walaupun homestay, tapi kami nak bagi tetamu yang menginak puas hati.

Mood lipat kain. Edit sebab masing-masing teruja. Saya bukan Pro,suri rumah biasa, anak 4. Kadang kita kena kreatif untuk selesaikan masalah kain yg tak pernah habis ikut keselesaan masing-masing. Moga lepas ni semua semangat nak lipat kain

Boleh pakai kad/kertas keras/kotak/buku sebagai acuan atau ukuran. Suka hati nak saiz mane, Saya pakai kertas A4 putih dengan folder yang dah uzur

Yang atas tu sebagai ukuran. Bawah lapik dengan kertas A4 putih biasa

Dah siap lipat, boleh cabut ukuran tu.

Geram tengok meja kopi atau Side table KVISTBRO dari Ikea tu kan. Harga satu antara RM 149-199. Siap boleh jadi bekas storage lagi. Tapi nak beli macam rasa tak perlu atau ada keperluan lain yang wajib didahulukan. Tapi sebab dah teringin sangat, kita tiru gaya ibu ni buat meja KVISTBRO dari pada bakul baju sahaja

Bahan-bahan:
2 biji bakul baju sama saiz
1 biji dulang (sesuai dengan mulut bakul baju)
Penyembur pewarna putih

Cara-cara:
1. Semburkan keseluruhan bahagian dalam dan luar bakul (tapi kalau anda dapat warna yang dah sesuai ikut tema tak perlu cat)

2. semburkan cat pada dulang pula
3. Cantum kan ke dua-dua biji bakul secara terbalik dengan menggunkan gam panas atau Double side yang kukuh dan letakkan dulang yang telah di cat tadi. SIAP


(VIDEO) Resepi Baja Roti “Expired” Boleh Tahan Hampir Setahun

Ramai dah tahu resepi baja roti expired ni. Tapi, ramai juga tak tahu bahawa baja roti expired ni mempunyai jangka hayat yang pendek iaitu 14 hari. Tak habis pakai kan rugi.

Antara kegunaan baja roti expired ni adalah:

1. Menghijaukan daun pokok. Amat sesuai untuk pokok yang kurang Nitrogen
2. Menghasilkan saiz tanaman atau daun yang lebih lebar
3. Sesuai untuk pokok yang kedekut bunga

Ruang penstoran atau penyimpanan yang terhad merupakan salah satu punca kediaman kelihatan tidak teratur dan bersepah. Selain itu, permasalahan ini juga boleh dikatakan berpunca dari kegagalan pemilik kediaman untuk menyediakan tempat menyimpan yang khusus bagi barang-barang tertentu.

Apa pula penyelesaian jika kabinet, almari serta laci yang terdapat dirumah sudah penuh tetapi barang sentiasa bertambah?

Jom kita cuba bersama.

Hasil DIY hari ini..
Dengan bersungguh-sungguh saya ke kedai ECO.
Bakul tu 1 ikat RM2.10, ada 2 bakul. Kiranya 1 bakul RM1.05.
Cable tie pun beli di ECO sahaja. Kayu pula, saya ambil saja di stor saya.
Moadal semua tak sampai RM15, marilah kita berjimat..

CARA-CARA MEMBINA RAK BAKUL BERTINGKAT

BAHAN DAN KOS YANG DIPERLUKAN;

1. 4 set bakul (8 bakul keseluruhan) = RM8.40

1 set ada dua bakul

2. 3 atau 4 batang kayu

3. Cable tie dan roda (optional)

4. Ikatkan kayu pada bakul menggunakan cable tie. Saya guna 3 batang je, sebab kayu tak cukup, tapi and aboleh juga gunakan 4 batang kayu untuk lebih stabil.

Memang menarik idea ni. Anda juga boleh serlahkan kreativiti dengan mengecat rak bakul mengikut citarasa masing-masing. Pasti lebih menarik!
Selamat mencuba, semua.

Sedapnya dapat minum Nescafe ais berbuka ni. Tapi, kenapa nescafe yang kita bancuh sendiri tak sedap macam dekat kedai ye? Adakah mereka menggunakan susu atau nescafe yang mahal?

Saya tak pandai masak. Tapi reti buat air nescafe je..huhu. Hantu nescafe, berkurun asyik minum nescafe. Tahap ketagih dah..boleh la sikit2, berbekalkan pengalaman kerja di Starbucks berbelas tahun dahulu. Ini formula mengikut selera saya.

Kalau korang nak rasa macam almond latte, letak minyak kelapa dara sedikit dalam sesudu kecik. Pun sedap!

Tapi nescafe ni power, macam panadol. Juling bijik mata kalau minum. Ini resepi bancuhan untuk seorang minum.

Nescafe sedap bergantung pada kesempurnaan warnanya.. Mintak maaf ya, kite paling tak suka 3 in 1 tu…kite menci 3in1 Kepada penagih sekalian alam….Kalau boleh sehari sekali dua cukuplah…jangan gelas besar..280 – 325ml pun dah ok. Asal hilang ketagih…sebab tu perut kau buncit tak kempis2…yang disalahkan, nasi…kesian nasik

#1 Sesudu kecik nescafe. Tapi jangan penuh menggunung ok

#2 Susu cair dalam 2-4sudu kecil

#3 Susu manis 1setengah sudu hinggan 2sudu kecil

#4 Susu manis 1setengah sudu hinggan 2sudu kecil

#5 Warna bila dicampur dan dikacau…waktu ni bau macam dekat starbucks kononnya…hahah

Jangan risau, ini just nice tak bermanis. Sebab aku x suka minum manis2. Cukup pahitnya, cukup manisnya, cukup lemaknya

#6 Lepas dah kacau kuchalana tadi, baru tuangkan air yang betul2 panas mendidih!

#7 Dah siap…memang sedap…jangan ketagihan sudah lah. Perhatikan warnanya…warna sungai pahang ini lah yang kita nak.

Kalau nak thrill lagi, letak sesudu minyak kelapa dara

Rumah apartmen, teres mahupun banglo semuanya mempunyai kelebihan masing-masing. Tidak semestinya, apartmen tidak boleh dideko setanding banglo. Jangan jadikan ruang yang terhad sebagai alasan untuk tidak menghias cantik rumah anda kerana kediaman yang menepati citarasa pemilik pasti akan mempengaruhi ‘mood’ kita.

Walaupun kediaman kecil dengan ruang yang terhad menjadikan proses mendeko agak sukar, tiada apa yang mustahil jika anda tetap berusaha dan gunakan kreativiti bagi mengubah ruang yang ada menjadi bukan sahaja lebih selesa malah lebih menarik.

Dalam perkongsian kali ini, IMPIANA himpunkan beberapa idea dan inspirasi buat anda yang ingin menatarias ruang makan didalam rumah dengan saiz yang kompak. Enjoy!

Sumber imej : Hasil carian Google dan Pinterest


Langkah Perlindungan Dan Pencegahan Virus HFMD Yang Perlu Anda Lakukan Di Rumah

Ketika ini, isu paling hangat diperkatakan adalah tentang wabak penyakit tangan, kaki dan mulut (HFMD) yang terus meningkat di seluruh negara pada kadar yang membimbangkan (jumlah kes terkini 39,174, dengan dua kematian pada ketika artikel ini ditulis). Pihak berkuasa telah menekankan kepentingan mengamalkan gaya hidup sihat dan kebersihan yang baik dengan memerintahkan aktiviti pembendungan di sekitar negara. Setakat ini, sebanyak 539 premis telah ditutup, termasuk 241 taska dan 259 tadika. Sekolah dan pusat penjagaan kanak-kanak merupakan hotspot penyebaran virus ini tetapi ia juga menjadi tanggungjawab anda untuk melindungi kediaman masing-masing bagi mengurangkan kemungkinan anak anda daripada diserang HFMD. Jadi mari kita kenali virus HFMD dan langkah-langkah pencegahan untuk memastikan rumah anda sentiasa selamat dan bebas daripada virus merbahaya ini.

APA ITU HFMD?

Penyakit tangan, kaki dan mulut atau lebih dikenali sebagai HFMD adalah penyakit berjangkit yang biasanya disebabkan oleh Coxsackie Virus A16 dan Enterovirus 71 (EV 71). Ia boleh menjangkiti setiap orang tidak mengira peringkat umur, terutama bayi dan kanak-kanak yang berumur kurang daripada 5 tahun. Tiada ubat khusus untuk merawat penyakit tangan, kaki dan mulut ini. Ibu bapa boleh lindungi anak-anak daripada jangkitan dengan mengamalkan kebersihan yang baik dan mengajar mereka untuk menjaga kebersihan.

BAGAIMANA HFMD TERSEBAR?

HFMD merebak dari satu individu ke individu yang lain melalui hubungan secara langsung dengan hingus, air liur, najis dan cecair dari ruam seseorang yang telah dijangkiti. Individu dengan sistem imun yang lemah juga boleh diserang HFMD melalui sentuhan dengan permukaan alatan atau perabot yang mungkin telah dijangkiti. Kebiasaan jangkitan adalah ringan (mild) dengan gejala demam diikuti ruam melepuh (blister) pada tangan, kaki, mulut dan lidah. Kanak-kanak juga boleh mengalami gejala jangkitan pada saluran pernafasan, muntah, cirit birit dan kurang selera makan. Cabaran utama oleh mereka yang dijangkiti ialah dehidrasi dan ulser yang sangat pedih. Akibatnya, proses menelan akan jadi seperti mimpi ngeri. Walau bagaimanapun, jangkitan EV71 boleh menyebabkan komplikasi teruk seperti encephalitis, pulmonary edema dan myocarditis namun, ianya jarang berlaku. Masih tidak ada vaksin dan rawatan khusus untuk wabak HFMD.

APAKAH LANGKAH PENCEGAHAN HFMD?

Pertahanan terbaik terhadap HFMD adalah dengan mengamalkan tabiat kebersihan yang baik. Ajarkan anak-anak untuk mementingkan kebersihan dengan mencuci tangan menggunakan sabun sebelum dan selepas menyentuh sesuatu. Selain itu, ibu bapa tidak sepatutnya membiarkan anak-anak meletakkan tangan kedalam atau berhampiran mulut mereka. Ibu bapa juga perlu memastikan persekitaran sentiasa bersih dan tidak tercemar. Jika anak anda mempunyai HFMD, asingkan pesakit daripada orang lain dan elakkan perkongsian sebarang alatan.

Sebagai langkah keselamatan, anda juga boleh memastikan kediaman sentiasa bersih dengan menekankan ini 4 tips ini ;

Sudut di dalam ruang yang mungkin agak sempit tetapi jika bijak mengayakan atau mengubah suai ruang tersebut pastinya ia akan menjadi ruang yang lebih berfungsi namun tetap estetik. Jadikan sebahagian dari aktiviti hujung minggu yang mampu mendamaikan anda seisi keluarga.

Memiliki ruang yang sempit bukan menjadi satu penghalang untuk mendapatkan keselesaan. Jika anda memiliki ruang yang agak luas juga harus mempelajari bagaimana untuk menghias ruang yang terhad agar anda tidak akan membazirkan ruang yang ada di dalam kediaman. Bahagian sudut ruang yang merupakan ruang ekstra yang boleh dihias lebih menarik secara fungsional mahupun estetika, menjadikan sudut ruang ini bukan lagi masalah pada pemilik rumah.

1. Hasilkan Ruang Green pada sudut
Pelbagai jenis tanaman yang sesuai untuk ditanam di dalam kediaman sebernya, jika kurang masa untuk melihat dan menjaga tumbuhan tidak salah untuk mengayakan ruang tersebut dengan pemilihan pokok artificial. Banyak pokok artificial yang boleh dibeli dipasaran pada masa kini dengan harga yang berpatutan. Kena lah rajin sikit berjalan untuk dapatkan hiasan yang cantik dengan harga yang berbaloi. Hiasan pokok ini sesuai dihias pada ruang bawah tangga mahupun sudut yang terbiar kosong.

2. Rak Buku atau Rak Hiasan
Acap kali dinding rumah yang polos akan disimbahi dengan hiasan potret mahupun gambar hiasan. Apa kata kali ini lain pula sentuhan untuk sudut dinding kediaman anda. Bina atau pasang rak dalam pelbagai rupa bentuk yang boleh dijadikan sebagai rak buku mahupun rak untuk meletak hiasan atau koleksi peribadi pemilik rumah.
Cari dinding yang benar-benar sesuai untuk mengayakan rak gantung ini.

3. Wastafel atau tempat penyimpanan pinggan mangkuk
Binaan kabinet pada dapur yang sempit atau ruang yang agak terhad, sebenarnya akan memberi satu perkara yang rumit untuk membina kabinet dapur yang lengkap. Tetapi segala masa dan kesulitan pastinya dapat di atasi dengan baik. Binaan tempat susun pinggan yang teratur akan memberikan keluasan maksima serta keselesaan untuk runag dapur yang agak sempit mahupun terhad.

4. Pilih warna dinding
Warna dinding adalah perkara paling penting untuk mencipta ruang rumah anda untuk tampil lebih segar dan nyaman dengan secara tidak langsung. Tidak perlu mengecat keseluruhan ruang dalam kediaman untuk menghasilkan impak. Cukup sekadar dengan satu dinding sahaja agar ia memberi cita rasa yang lain dalam sentuhan dekorasi kediaman anda. Beri tumpuan pada feature wall yang ada dalam kediaman.

5. Guna perabot pelbagai fungsi

Elakkan meletak banyak perabot dalam ruang yang kecil kerana ia akan membuatkan ruang itu nampak padat, malah sukar untuk bergerak. Beli perabot yang mempunyai pelbagai fungsi seperti kerusi ottoman yang mempunyai ruang penyimpanan.

6. Letak cermin

Salah satu tips menghias rumah sempit agar menampilkan ruang yang luas adalah dengan meletakkan cermin di dalamnya. Dalam contoh ini, cermin telah diletakkan pada bahagian pintu wardrobe untuk menjimatkan ruang dan menjadikannya nampak lebih lapang. Bijak kan?

7. Guna perabot yang tidak mengambil banyak ruang

Sebaiknya beli perabot yang bersaiz kecil untuk ruang kecil. Perabot bersaiz besar biasanya akan memakan banyak ruang. Dalam contoh di bawah, kita boleh lihat yang katil yang digunakan amat ringkas dan tidak mempunyai bahagian ‘kepala’. Ini bukan saja menjimatkan ruang, tetapi juga memberi kesan ruang yang lebih luas.

8. Atau, letak satu perabot besar sahaja

Jika anda masih mahu guna perabot bersaiz besar dalam ruang kecil, pastikan hanya perabot itu sahaja diletakkan dalam ruang itu. Ini adalah satu lagi tips menghias rumah yang sempit agar tidak terlalu sarat dengan barang, lalu menjadikannya nampak kecil.

9. Pilih langsir sesuai & posisikan dengan betul

Sebaiknya guna material yang ringan dan berwarna lembut jadi sinaran matahari yang menerangi ruang menghasilkan pandangan yang luas. Sebaliknya jika memasang langsir tebal, suasana gelap menjadikan ruang yang kecil nampak lebih kecil. Langsir juga lebih elok diposisikan pada kedudukan tinggi atau full height untuk memberi ilusi ruang yang ‘tinggi’.

10. Tambah rona gelap pada siling

Rona gelap jika digunakan pada siling akan memberi gambaran ruang yang lebih besar dengan siling yang tinggi. Jangan ghairah mengenakan warna dalam ruang, sehingga anda memilih warna yang mungkin membuatkan ruang tersebut kelihatan suram malah malap. Ingat ya!

11. Kertas dinding hiasan grafik
Penggunaan kertas dinding hiasan bercorak grafik amat digalakkan. Ia bagi mengelak anda menjadikan dinding kelihatan bosan dengan penggunaan satu rona cat sahaja. Di samping itu juga, ia menyerlahkan lagi identiti tema monokrom yang dibawa. Penggunaan wallpaper grafik juga sesuai untuk ruang sempit atau kecil.

12. High Contrast
Kontra kan tona, bentuk dan tekstur perlu di ambil kira dalam dekorasi monokrom. Seperti contoh, perincian pada karpet atau rug, langsir, ottoman dan sbeagainya. Jika mengunkan kerusi berona putih polos, pastikan ia mempunyai tekstur bagi mengelak dekorasi kediaman anda kelihatan bosan.

13. Perincian keemasan
Terapkan penggunaan rona emas sebagai kemasan atau perincian akesori. Namun pastikan ia tidak keterlaluan. Pemilihan perincian emas dapat membangkit suasana mewah dalam tidak langsung.

14. Gunakan perabot yang bersaiz kecil
Sebaiknya gunakan perabot berukuran kecil yang sesuai dengan keluasan ruang. Kunci utama pada saat memilih perabot ini adalah memastikan jika sofa, kerusi, dan meja kopi ini diletakkan di satu ruang, masih ada ruang yang tersisa pada bagian tengah.

15. Pilih rak buku yang tinggi
Rak buku terbuka sebagai dekorasi rumah sederhana akan menciptakan kesan ruang yang lebih lapang. Ukurannya yang tinggi akan lebih sempurna dibandingkan dengan rak yang lebar. Dengan rak terbuka ini anda akan lebih mudah mencari koleksi buku yang ingin dibaca.

16. Gantung langsir pada paras tinggi
Saat memilih langsir untuk dekorasi rumah sederhana, anda tidak hanya perlu mempertimbangkan warna dan material sahaja. Agar rumah kelihatan mewah dan gah, gantunglah langsir setinggi mungkin sehingga tercipta ilusi. Jangan khuawatir jika jendela kecil, kerana dekorasi langsir ini akan menyembunyikan ukuran jendela tersebut.

17. Pilih permaidani yang bercorak sederhana
Elakkan memilih karpet yang bercorak sarat untuk ruang yang mungkin terlalu banyak dengan perabot hiasan disekeliling. Ini dapat minimalkan rasa sarat dalam ruang yang inginkan rasa lega tat kala berada anda berada di situ.

18. Lampu hiasan
Lampu hiasan mampu menaikkan aura tenang dengan tidak sengaja dalam ruang kediaman dengan pemilihan lampu kuning atau warm white menjadi biasan di setiap sudut rumah anda.

19. Susun atur perabot
Bosan dengan susun atur lama, apa kata ubah susun atur perabot anda agar tampil perubahan yang mungkin memberi impak yang besar dalam kediaman anda.

20. Tambahan cermin hiasan
Hias ruang dengan cermin yang besar dalam keadaan melimtang atau memanjang agar ruang pilihan tersebut tampil segar dan luas dalam ilusi yang lebih luas. Cara meletakkan cermin dalam ruang kecil yang mudah. pada kebiasaannya anada kan mengantung cermin tersebut, tetapi kali ini lain sedikit tip yang ingin IMPIANA kongsikan. Gayakan cermin di atas meja konsol mahupun kabinet hiasan.

Hanya dengan sedikit perubahan, Ruang yang kecil pun boleh tampil menjadi ruang yang luas dan selesa tanpa berbelanja besar. Cuba praktikkan tips menghias rumah sempit ini agar setiap ruang dalaman anda kelihatan besar dan lapang.

Dekorasi rumah teres setingkat bertemakan warna hijau zamrud (emerald green) menawarkan efek yang fleksibel untuk dipadukan dengan hampir semua warna terang dan juga natural. Ketika diterapkan sebagai warna utama, hijau zamrud memberikan pernyataan berani serta mewah.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Impiana pasti ramai yang bersetuju bahawa peti sejuk antara peralatan elektrik yang wajib ada dalam sesebuah rumah. Kalau tak ada peti sejuk jawab nya hari-hari lah nak shopping barang yang di masak.

Tapi, peti sejuk pun bukan boleh pakai sumbat je tanpa dibersihkan. Kalau perkara ini terjadi, peti sejuk anda akan menjadi tempat pembiakkan bakteria. Sebaiknya, peti sejuk harus dibersihkan seminggu sekali. Paling tidak pun 1 kali sebulan.

Untuk memastikan peti sejuk anda sentiasa kemas dan bersih, ini perkara yang anda perlu lakukan:

1. Simpanan dalam bekas
Gunakan sama ada bekas tertutup atau bakul untuk simpan barang di dalam peti sejuk. Susun mengikut kategori atau jenis barang. Bila dah susun ikut bekas, ia bukan sahaja nampak tersusun malah memudahkan anda untuk mengambil barang

2. Botol perah
Simpan sos, mayonis, kicap dan sebagainya di dalam botol perah atau botol sos. Nak cantik, guna botol design yang sama dan jangan lupa labelkan

3. Kurang kan bahan buangan
Semua rumah akan hadapi masalah ini. Sedar-sedar je makanan yang disimpan dalam peti sejuk dah luput. Alahai ruginya. Sebab tu impiana cakap peti sejuk perlu diselenggarakan setiap minggu. Salah satu punca nya adalah untuk mengatasi masalah ini. Oleh itu, sediakan satu bekas khas yang menempatkan makanan yang hampir luput tarikh Atau mempunyai tempoh guna yang pendek. Jadi, anda boleh pastikan makanan tersebut perlu dihabiskan segera

4. DIY pencuci
Dah alang-alang mengemas peti sejuk tu, apa kata kita cuci sekali. Tapi nak cuci peti sejuk, tak boleh guna pencuci yang mempunyai bahan kimia. Ia akan mencemarkan makanan anda. Jadi sebaik nya kita DIY sendiri sabun pencuci peti ais tu.

5. Label
Bila dah ada label dalam peti sejuk tu, baru anda tahu kat mana barang-barang tersebut perlu disusun atau diletakkan.

6. Peti sejuk berkilat
Kebiasaanya, peti sejuk dibina manggunakan keluli tahan karat pada bahagian luar nya. Untuk pastikan permukaan luar peti sejuk anda sentiasa berkilat, boleh guna campuran Baby oil yang dilapkan pada seluruh permukaan besi. Ia bukan sekadar nampak berkilat, malah mampu mencegah berlakunya karat pada permukaan kelili peti sejuk anda.


Kaca-Kaca Ini Akan Membuatkan Anda Tidak Sendu Lagi

Anda boleh bayangkan tidak sekarang jikalau rumah anda tidak ada kaca? Macam mana kita nak bagi udara masuk ke dalam rumah kita sebab tingkap pun buat dari kaca bukan? Bahkan bukan itu sahaja, kaca ini memain peranan di rumah kita kerana ia bagi menampakkan rumah kita menjadi lebih elegan dan canggih. Tetapi, anda tahu ke tidak yang kaca ini ada banyak jenis? Jadi hari ini saya akan menceritakan tentang apa jenis-jenis kaca yang ada.

KACA BENING

Kaca bening atau boleh disebutkan dengan floss glass, tidak mempunyai warna dan tidak memiliki permukaan yang bersih dan licin. Bukan itu sahaja, kaca bening ini mampu membiaskan objek sebanyak 90% dan disebabkan itu, cahaya matahari dapat masuk dengan banyaknya ke dalam rumah kita.

KACA ES

Kaca es, sering dikenali sebagai kaca beku, adalah satu bentuk kaca dengan tekstur pada satu sisi. Tekstur ini bertindak sebagai ciri hiasan sambil merendahkan keamatan cahaya matahari dan keterlihatan orang asing ke dalam angkasa. Anda harus tahu bahawa tekstur ini mempunyai keupayaan untuk menawarkan kesan estetiknya sendiri pada rumah. Pada siang hari, rumah yang menggunakan kaca ini akan menerima cahaya matahari yang mencukupi. Gelas ini biasanya digunakan di bahagian pancuran mandian bilik mandi.

KACA CERMIN

Kaca cermin, juga dikenali sebagai kaca pemantul, adalah sejenis kaca yang mempunyai lapisan oksida logam yang digunakan padanya menggunakan proses dua kali ganda. Pada asasnya, satu sisi kaca ini boleh melalui yang lain, manakala sisi yang lain, seperti cermin, memantulkan gambar. Inilah sebabnya mengapa kaca cermin kadangkala dikenali sebagai kaca sehala. Kaca ini sesuai untuk anda yang ingin memastikan rumah anda tertutup tanpa menggunakan langsir. Kaca jenis ini juga biasa digunakan untuk membuat skylight bumbung.

KACA BERWARNA

Kaca berwarna, selalunya dikenali sebagai tinted glass, ialah kaca terapung yang telah dicelup dengan sedikit pewarna logam. Dengan warna pada kaca, lutsinar kaca berkurangan dan penghuni lebih privasi. Kaca jenis ini boleh menahan sehingga 55 peratus cahaya matahari, menjadikan ruang kelihatan lebih sejuk. Warna yang berbeza boleh membantu menjadikan rumah kelihatan lebih menarik.

Jadi dengan itu, anda sudah tahu apa jenis-jenis cermin bukan? Maka sekarang ini anda semua sudah boleh mengubah cermin anda yang lama dan buruk itu, gantikan dengan cermin mengikut pilihan di atas dan kesesuaian diri anda.

Pilih langsir ikut kesesuaian dinding, elak rugi bila dah tempah tapi tak sesuai. Adakalanya terlepas pandang dek rambangnya mata memilih itu dan ini untuk ruang kediaman. Maklum sahaja semua yang disajikan di premis hiasan kediaman, cantik-cantik belaka dan adakala kita terbuai dek rekaan atau corak kemasan lembut yang menawan sehingga terlupa situasi sebenarnya di kediaman kita.

Namun itu bukan satu masalah jika kita sendiri tahu apakah yang patut kita perolehi untuk dinding dan jendela. Berikut dikongsikan enam tip ringkas untuk menghias jendela yang sesuai dengan dinding rumah anda.

DINDING RENDAH

Ilusi ini juga membantu anda menyerlahkan tata hias yang lebih kemas dan elegan sebagaimana acap kali anda lihat di hotel lima bintang. Jika siling kediaman anda rendah, cari corak jejalur dan susun lah secara vertikal (menegak) mahu pun horizontal (melintang). Garisan ini selalunya memberi ilusi pada mata dan menjadikan ruang tampil luas dari yang sebenar.

DINDING TINGGI

Adakala kita terlupa jendela kediaman kita bukan sebagaimana kediaman lain yang jauh lebih rendah. Selalunya jendela yang tinggi menyebabkan kain langsir menjadi senteng. Jangan malu segan untuk menambah fabrik di bawah mahu pun ¾ dari kaki fabrik langsir . Tambahkan 6 inci hingga 9 inci lebar kain tambahan dan jahit lah dengan kemas sambungannya agar membentuk garisan mewah di atas teks kain tersebut.

Manakala bagi dinding, jika anda bermain dengan kertas dinding, tidak salah jika memilih corak flora fauna yang samar atau ilusi pokok menjalar tinggi bagi kanak-kanak agar dinding yang agak tinggi ini nampak lebih menarik dan disempurnakan dengan hiasan yang ideal. Gantungan ala vertikal juga digalakkan.

DINDING ADALAH JENDELA

Bagaikan akuarium, kediaman urban kini dilitupi dengan cermin jarang baru pada hampir keseluruhan dinding. Ini adalah kerana kebanyakan kediaman kini mempunyai gaya urban dan banyak menggunakan cermin jarang.

Anda boleh menutup dengan bidai roman yang juga kemas dan didatangkan dalam pelbagai corak dan boleh juga dipadankan dengan kemasan lembut. Kelebihan bidai Perancis ini adalah corak dan warnanya boleh ditukar-tukar oleh tuannya. Anda juga boleh menggunakan bidai horizontal bagi menyukat cahaya yang tidak diperlukan dengan lebih berkesan.

PADANAN IDEAL

Pastikan anda melihat dinding kediaman sebelum bertindak memilih langsir yang serasi. Apakah jenis kemasannya dan apakah pula warnanya yang dipilih. Anda perlu peka dengan kesesuaian ruang juga. Misalnya ruang dipalitkan dengan rona tanah dengan konsep harmoni.

Pastikan anda tidak memilih rona yang bertentangan dengan skema warna yang mendominasi ruang agar pandangan fokus mata anda tidak bertelagah di dalam satu ruang. Sebaliknya pilihlah rangkaian warna tanah yang ideal buat ruang tersebut agar teradun sempurna.

Begitu juga jika ruang sudah sarat dengan hiasan dan corak dari kertas dinding. Tergamakkah kita mengenakan langsing bercorak sarat berwarna terang? Pilihan rona pastel yang lebih tenang dan melegakan pandangan di ruang tersebut.

Awas, pastikan jendela anda mampu memberi limpahan cahaya matahari dengan sempurna. Jika ruang tamu anda terkepung dengan bangunan atau tidak menghala ke arah matahari, pilihlah langsir renda yang bukan sahaja menarik malah tidak menghalang cahaya semula jadi secara total .

KESILAPAN LAZIM

Ramai di kalangan kita yang silap memilih rekaan langsir tanpa mengambil kira keserasian rekaan langsir dan konsep kediaman. Kita merasakan rekaan langsir tidak sama dengan konsep kediaman atau saiz kediaman. Namun antara yang lazim dilakukan adalah melangsiri pintu.

Misalnya:

*Memilih langsir swag di kediaman bersiling rendah dan sempit

*Memilih langsir berwarna kontra dengan dinding

*Memilih aras langsir yang agak senteng

*Memilih langsir ropol ala kedesaan dan dipadankan dengan gaya moden.

*Memilih kain bercorak sarat untuk langsir rekaan klasik berswag.

Berat dan susah nak pasang antara sebab tikar getah makin dilupakan. Kebiasaanya, tikar getah yang dipasang mesti mengelembung atau tidak rata. Perkara ini berlaku disebabkan oleh banyak faktor. Antara faktor utama yang selalu terjadi adalah disebabkan oleh tikar getah yang tidak berkualiti. Oleh itu, untuk mengelak masalah ini berlaku, cuba gunakan teknik-teknik ini:

Beli Tikar Getah Berkualiti

Terdapat pelbagai pilihan tikar getah yang terdapat dipasaran. Ada yang jenis nipis, tebal dan ada pula yang berspan. Tikar yang jenis nipis memerlukan kesabaran sebab kebiasaanya tiakr getah jenis ini cenderung untuk menggelebung dan tidak rata. Tikar getah jenis nipis kebiasaanya menjadi pilihan sebagai alas meja je.

Permukaan Lantai Rata

Pastikan permukaan lantai ekdiaman anda rata dan tidak berlekuk atau berbonggol. Ini antara punca menyebabkan permukaan getah yang di bentang kelihatan menggelebung dan tidak kemas. Jadi, jika ada kesan permukaan lantai tidak rat sebelum dibentang tikar getah, cuba selesaikannya terlebih dahulu. Tidak kiralah sama ada anda simen kan kea tau tambak lah dengan apa-apa yang bersesuaian

Pilih Tikar Getah Bercorak Jalur

Terdapat pelbagai pilihan corak tikar getah di pasaran. Kalua anda nakkan suasan yang sejuk dan nyaman, pilihlah dari jenis corak kayu. Kebiasaanya, pemilik mempunyai masalah untuk memotong tikar getah. Habis senget dipotong. Jika anda memang jenis ada masalah macam tu, cara terbaik adalah pilih corak berjalur untuk mudah dipotong

Sediakan Peralatan Secukupnya

Ni antara masalah yang akan berlaku. Masa nak pasang ada sahaja barang atau peralatan yang tidak mencukupi. Jadi sebelum memasang, pastikan pisau, gunting, pembaris besi dan pita ukur tersedia. Barulah boleh mula memasang. Tanpa peralatan yang cukup, bahagian sudut tidak dibentuk dengan sempurna. Dah Nampak kesan-kesan yang buruk

Cara Pasang

Hampar surat khabar sebelum dibentang tikar getah. Lapisan suratkhabar ini dapat menyerap kelembapan dari lantai konkrit. Nanti tak adalah tiba-tiba bau masam atau berkepam. Disamping itu, pesangan tikar getah perlukan kesabaran. tak boleh terburu-buru untuk mendapatkan permukaan yang rata. Untuk dapatkan bucu yang kemas, boleh tengok video yang disediakan

Ada tak di kalangan anda yang amat mengemarkan konsep dekorasi hiasan dalaman rumah yang bertemakan Nordic seperti ini? Bagi yang yang tidak mengetahui secara mendalam mengenai konsep dekorasi hiasan dalaman rumah yang bertemakan Nordic atau lebih popular Scandinavian ini telah dipelopori oleh negara di Sweden, Denmark dan Norway.

Untuk maklumat anda, tema ini menampilkan gaya ringkas dan bersederhana yang sememangnya menjadi pilihan ramai bagi yang mahukan wujudkan suasana tenang dalam dekorasi hiasan dalaman rumah.

Jadi, tidak mustahil lah konsep dekorasi hiasan dalaman rumah yang bertemakan Nordic atau Scandinavian ini sentiasa menjadi pilihan ramai dari seluruh negara.

Bagi anda yang sedang mencari ilham dan sumber inspirasi dekorasi hiasan dalaman rumah yang bertemakan seperti ini, perkongsian ini mungkin boleh dijadikan sebagai contoh serta panduan kepada anda semua.

Sumber: Facebook Kakideko


7 Meja Kopi Moden Buat Ruang Tamu Anda Nampak “Wow”

Sebuah meja kopi merupakan fokus utama yang dapat membentuk ataupun memecahkan rekaan konsep sesebuah ruang. Pada awalnya, perabot ini hanya dilihat sebagai tempat meletak kopi dan hidangan ringan apabila ada tetamu yang datang berkunjung ke rumah tapi kini tidak lagi. Meja kopi moden boleh dijadikan ruang simpanan tambahan, ruang kerja pop-up, malah menjadi tempat untuk menyimpan buku atau majalah kegemaran anda. Dari pelbagai fungsi mahupun hanya untuk bergaya, mari kita sama sama lihat koleksi meja kopi moden yang IMPIANA kumpulkan khas untuk para pembaca.

Kata orang, sambutan lebaran kebelakangan ini bukanlah sekadar meraikan tetamu. Malah suasana dimeriahkan lagi dengan konsep-konsep yang menarik bagi mencari kelainan dan diingati oleh para tetamu.

KEMBALI KE DESA. PAKAIAN RINGKAS, SEKADAR KURUNG KEDAH ATAU KURUNG BASAHAN YANG CUKUP SELESA DAN SEDERHANA TETAPI ITULAH YANG MENYERIKAN MAJLIS ANDA.

Bahkan tuan rumah juga bukan main kreatif lagi menghasilkan pelbagai tema bagi memeriahkan majlis rumah terbuka masing-masing.Bahkan ole-ole juga diadakan sebelum pulang sebagai tanda ingatan.Inilah yang menjadikan suasana bertambah meriah dan mengeratkan silaturahim di kalangan kita.

ANDAI MEMPUNYAI HALAMAN LUAS, KITA RAMAI-RAMAI MAKAN DI HALAMAN DENGAN PANJUT DAN TATA HIAS KREATIF.

Jadi tema yang pertama adalah tema paling simple tetapi dekat di hati kita. PESONA DESA. Teruskan amalan desa di kota. Kembalikan kraf tradisi dan pusaka yang dilupakan dan dijadikan hiasan kediaman serta hidangan. Jadikan kain batik basahan sebagai alas atau hiasan.

BAYANGKAN DENGAN KAIN BATIK INI BOLEH DIJADIKAN SARUNG THROW KUSYEN, TABLE RUNNER, LANGSIR DAN PELBAGAI YANG MAMPU MENJADIKAN SUASANA KEDIAMAN SEPERTI RESORT. PILIH 1 WARNA TEMA DAN SERLAHKAN KRAF TRADISI ANDA.

Malah tidak salah jika jemputan juga di suruh memakai baju kurung basahan dan kain batik. Lengkapkan dengan kerudung jika perlu. Tidak perlu busana mewah, kerana keindahan budaya kita sudah cukup mewah.

DI SAMPING MEMELIHARA BARANGAN LAMA SEUMPAMA INI, IA JUGA KEMBALI BERGUNA BAGI KEDIAMAN MODEN. TAHAN LASAK DAN CANTIK.

Juadah tradisi boleh dipelbagaikan termasuk kuih muih lama yang mungkin boleh anda dapati dari generasi lama. Lupakan sebentar biskut dan kek barat. Haruman bunga melur dan daun pantai serta mawar boleh dijadikan daya penarik.

LABU SAYUNG DAN TEMBIKAR JUGA BOLEH DIPELBAGAIKAN. DARI MENJADI HIASAN, KE BEKAS LAMPU KE BEKAS MINUMAN YANG MENYEGARKAN. BILA LAGI KITA NAK MEMARTABATKAN SENI KRAF DAN KONSEP SEUMPAMA INI?

Payah sangat cari aromaterapi bauan seumpama itu. Lapangan rumah anda dan kita makan sama-sama bersila di lantai dengan tudung saji yang cantik dan dulang klasik yang cantik.

TUDUNG SAJI BUKAN SAHAJA UNTUK MENUTUP JUADAH MALAH LAMBANG KEMEGAHAN SENI KRAF BANGSA.

Awas pastikan hiasan anda tidak seperti sambutan pengantin kerana itu lain pula pengertiannya.(Betapa halus dan indahnya budaya Melayu yang mempunyai cara tersendiri menyambut perayaan atau majlis tertentu). Jadi ini adalah tema pertama yang disyorkan oleh team IMPIANA. Jangan lupa share dengan IMPIANA juga anda memilih tema seumpama ini kelak ya…selamat mencuba dan memartabatkan kraf budaya dan warisan kita.

Lokasi, ukuran dan saiz kini tidak lagi menjadi masalah besar buat pemilik kediaman yang ingin memiliki rumah yang cantik dan selesa. Segalanya tidak mustahil dan anda hanya perlu tentukan keperluan serta cara penggunaan bagi setiap ruang.

Hal ini telah dibuktikan dengan sebuah kediaman di negara jiran yang dibina atas tanah dengan keluasan 5.5 meter persegi sahaja! Walaupun runag nya terhad, rumah ini masihlagi mampu kelihatan selesa dan lengkap.

“Trow House ini dibina di Jakarta Barat atas tanah seluas 5.5 meter.

Dibina dengan konsep Top Ceiling iaitu siling ditinggikan agar dapat cipta lapisan void antara setiap ruang.

Kediaman akan dapat pengudaraan dan pencahayaan yang baik dan nyaman bila siling dibina tinggi begini.

Arkitek yang memimpin kerja ini adalah Hezby Ryandi.

Moga suatu hari milik kita.”

Peminat barang vintage ni kebiasaanya berjiwa sentimental dan kreatif. Almaklumlah, tututan diperlukan untuk memastikan perabot lama atau antik sentiasa kelihatan cantik. Namun, berlainan pulak dengan cerita pasangan suami isteri ini. Minat terhadap barangan lama memang tidak dapat dipisahkan. Namun, kebiasaanya, peminta barang lama ni lebih cenderung menjadikan kediaman mereka macam muzium.

Koleksi barang antik yang padat dan terlalu sarat menyebabkan kediaman dah macam ruang pameran pula. Elak perkara ini berlaku, pemilik menggabungkan konsep moden dan kelasik untuk menghias kediaman miliknya. Mereka sepakat dan lehatlah hasilnya.

Dari segi pemilihan perabut, kita kena pandai2 cari & kalau rajin cari, boleh dapat yang berkualiti dengan harga yg cukup murah. Kami juga guna cara kreatif untuk hias rumah dengan menggunakan barangan recycle dan barang lama diubahsuai jadi sesuatu yang nampak baru dan cantik

Barang Antik:

Walaupun tinggal di apartmen, Pemilik gemarkan suasana yang segar, maka anjung yang diberi walaupun sekangkang kera tetap diusahakan.

Penghargaan:

Barang lama haruslah dijaga dengan baik, tambahan pula barang tersebut mempunyai nilai yang tersendiri. Ramai yang gemar dengan barang antik tetapi tidak pandai untuk menjaganya dan menghias agar ia sentiasa nampak sempurna dan tidak out dated. Kalau salah menghias silap hari bulan memang nampak macam masuk muzium.


Menggalakkan Pertumbuhan Pucuk Baru, Tak Ramai Tahu Manfaat Kulit Bawang Pada Tanaman

Bukan sahaja kulit pisang, kulit telur yang bermanfaat pada tanam. Kulit bawang tidak kurang hebatnya. Berbanding dibuang di dalam tong sampah, apa kata manfaatkan ia sebagai bahan kompos atau lebih mudah sebagai sungkupan. Secara tidak langsung, proses pereputan kulit bawang tersebut menjadi baja.

Puan Hazimah lmn Ismail lmn berkongsi khasiat kulit bawang yang ramai tak tahu.

Lepas Kupas Bawang Merah, Kulitnya Jangan Dibuang. Ada Manfaatnya Pada Tanaman!

Penggunaan bawang merah di dalam masakan seakan menjadi ‘kunci utama’. Tanpa adanya ramuan bawang merah ini, pastinya masakan yang ditumis atau digulai tidak sempurna rasanya.

Pun begitu ada satu perkara yang jarang kita buat, iaitu menyimpan kulit bawang tersebut!

Tahukah anda, kulit bawang boleh dijadikan sebagai baja pada pokok yang ditanam dihalaman rumah. Nak tahu caranya, ayuh baca perkongsian ilmu manfaat ini oleh Hazimah lmn Ismail lmn di posting fbnya.

“Hari ni nak kongsi dengan sahabat manfaat kulit bawang merah yang nipis pada tanaman.”

Cara gunanya:

1. Ambil kulit bawang merah yang nipis.
2. Rendam dalam air semalaman.
3. Esok boleh digunakan untuk siram dan spray pada pokok tanaman.

Ataupun

Nak tabur kulit bawang direct pada pokok pun boleh.

Manfaatnya:

1. Pokok akan menjadi lebih subur.
2. Menggalakkan pertumbuhan pucuk baru.
3. Mempercepatkan proses keluar bunga dan buah dan juga membunuh hama serangga pokok.

Selamat mencuba yer. Mudahan berjaya.

Api Dapur Gas Jadi Merah Dan Tersumbat, Mudah Je Nak Baiki Sendiri. Memang nampak “old school” pakai dapur ketek-ketek ni. Tapi, untung besar tau. Bukan sahaja harganya jauh lebih murah jika dibandingkan dengan dapur gas yang cantik berkaca-kaca tu, kalau rosak pun mudah je untuk dibaiki. Tak perlu panggil tukang atau juruteknik datang baiki. Mak-mak pun kalau tunggu bapak lambat baiki boleh buat sendiri.

Antara masalah utama dapur ketek-ketek ni adalah api mudah jadi merah. Jika dibiarkan, memang berjelaga lah punkok kuali dan periuk tu. Kebiasaanya, tanda-tanda api merah ni sebab gas dah nak habis.

Selain itu juga, menurut Fatimah Salim yang merupakan pakar kimia dan admin group Makmal Makanan (MAMA) sebenarnya api dapur gas boleh menjadi berjelaga disebabkan oleh pembakaran yang tidak sempurna.

Untuk mendapatkan pembakaran yang sempurna, gas oksigen diperlukan secukupnya. Dalam kes ini, jelaga terhasil disebabkan oleh saluran yang sepatutnya membenarkan gas oksigen (daripada udara persekitaran) tertutup. Maka, api yang dihasilkan berjelaga. Konsep sama seperti penunu Bunsen (Bunsen Burner).

Api yang berjelaga juga boleh terjadi sekiranya lubang permukaan tempat api keluar tersumbat dengan makanan yang melimpah. Maka, boleh juga membersihkan lubang-lubang berkenaan dengan lidi atau apa-apa alat yang bersesuaian.

Perkara pertama yang boleh anda perlu lakukan adalah, cuba buat macam Sharina Binti Othman ni lakukan

Siapa pernah mengalami situasi api dapur gas tetiba oren? Habis hitam punggung kuali kan. Geram betul. Jom saya share cara hilangkan api oren dekat dapur gas tu.

Cara-cara:

1. Angkat belakang dapur gas tu dan pusing kan benda yang ada anak panah dalam gambar tu.
2. Pusingkan sampai menutup lubang ( anak panah ).(rujuk gambar ke 2)
3. Nah hasilnya di gambar ke 3. Dah tak payah nak pening-pening nak beli baru..Jimat!!

Namun jika dapur gas anda ada masalah tersumbat, boleh gunakan beberapa peralatan tambahan untuk membuat deep cleaning.

Ini alatan yang berguna dan boleh disimpan di rumah. WD40 ni banyak kegunaannya tau. Selain menghilangkan kotoran, ia juga membantu melonggarkan engsel yang ketat, menghilangkan bunyi berkeriut pada alatan, dan menjadikan perkakasan anda bebas karat.

1. Pisahkan dapur dengan cover dia (youtube ada tunjuk cara).

2. Ketuk-ketuk manja dapur sampai turun karat, tahi gas dan kotoran bekas minyak.

3. Sembur WD40 DEGRESER* seluruh dapur termasuk lubang-lubang dapur gas. Biarkan 5 hingga 10min.

4. Cuci dengan berus dawai. Agak tak keluar kotoran, sembur lagi WD40 DEGREASER. Tujuan guna degreser, untuk menghakis bekas-bekas minyak yang tumpah dalam salur gas. Bekas-bekas minyak ini juga salah satu punca api menjadi merah.

5. Bilas dengan air sehingga hilang baki kotoran.

6. Jemur sehingga kering. Nak cepat, bakar dengan flame torch.

Kenapa api dapur gas tiba-tiba merah hingga berjelaga periuk atau kuali? tak kira lah dapur gas baru atau lama, masalah ini akan berlaku. Sebenarnya api dapur gas boleh menjadi berjelaga disebabkan oleh pembakaran yang tidak sempurna.

Untuk mendapatkan pembakaran yang sempurna, gas oksigen diperlukan secukupnya. Dalam kes ini, jelaga terhasil disebabkan oleh saluran yang sepatutnya membenarkan gas oksigen (daripada udara persekitaran) tertutup, maka api yang dihasilkan berjelaga. Konsep sama seperti penunu Bunsen (Bunsen Burner).

Caranya.:
1. Buka tungku api, ketuk² untuk keluarkan segala karat² yang terkumpul, bersihkan sisa makanan atau lelehan minyak.
2. Spray dengan anti karat ( ada dijual kedai hardware/mr.diy ).
3. Dan pasang semula tungku api
4. Pusingkan benda tu. ( Yang anak panah tu. )Pusingkan hingga tidak menutup lubang tu ( anak panah ).
5. Nah hasilnya

Jika anda menggunakan dapur kaca, bahagian yang perlu anda pusing sperti dalam gambar

Tidak dinafikan, apabila kita mahu memulakan langkah untuk melakukan pengubahsuaian kediaman khususnya, antara perkara penting yang sering menjadi keutamaan adalah bajet kos perbelanjaan yang diperlu dilaburkan.

Bukan sekadar itu sahaja, jumlah bajet kos perbelanjaan yang perlu dilaburkan bagi untuk melakukan pengubahsuaian rumah juga boleh menimbulkan kebimbangan serta perasaan yang hiba dalam diri bagi memiliki sebuah rumah idaman.

Apabila berbicara soal jumlah bajet kos perbelanjaan pengubahsuaian kediaman, mungkin ada juga segelintir di kalangan anda yang beranggapan dengan jumlah kos perbelanjaan bajet yang terhad hasrat untuk memiliki sebuah rumah idaman tidak akan berjaya dikecapi.

Namun tahukah anda, dengan kos perbelanjaan yang terhad anda sebenarnya mampu menghasilkan rekaan binaan sebuah rumah yang cantik bersama konsep yang anda ingin tampilkan pada kediaman anda.

Sebagai pemiliki kediaman, anda seharusnya perlu bijak berbelanja dan teliti dalam mengatur setiap langkah pengubahsuaian bagi kediaman anda. Kita mesti mahu sentiasa memberikan yang terbaik untuk rumah idaman kita, betul tak?

Seperti contoh perkongsian menerusi beberapa keping foto di atas, anda dapat lihat sebuah binaan rumah yang memiliki ciri-ciri rekaan yang menarik dan cantik meski dengan bajet kos perbelanjaan yang terhad.

Bagi anda yang mempunyai kos bajet perbelanjaan yang terhad bagi pengubahsuaian rumah, anda disarankan untuk menggunakan bahan-bahan binaan kos yang lebih murah sebagai pilihan. Selain anda juga digalakkan untuk bertukar daripada pengunaan jubin kepada kemasan simen licin untuk seluruh ruang permukaan lantai kediaman anda.

Apabila melihat hasil binaan rumah ini setelah siap sepenuhnya, sememangnya akan terzahir rasa kagum melihat keindahan kediaman yang sangat menakjubkan ini. Jadi, diharapkan perkongsian ini juga boleh dijadikan sebagai sumber inspirasi dan pemangkin semangat kepada anda semua.

Foto: Facebook Kakideko


Lelaki Ini Tunjuk Cara “Defrost” Daging Tak Sampai 30 Minit Guna Peralatan Mudah

Masa kecil-kecil kalau ada siaran TV mengenai program jual barang dalam talian, admin suka tengok. Tengok je, bukan beli tau. Sehinggalah kini ia menjadi tren. Al Maklumlah, ada kalanya barang-barang yang dijual dalam talian sangat menarik dan lebih murah dari pasaran.

Tapi dalam banyak-banyak barang yang dipaparkan masa admin kecil dulu adalah sekeping besi aluminium. Apa hebatnya barang ni? Kegunaan yang paling menarik hati admin adalah ia mampu menyah beku ikan, daging atau ayam dengan cepat. Masa tu rasa macam best sangat kalau ada alat tu. Sebab ia boleh mempercepatkan kerja mak admin. Tak perlu lah lagi merendam ayam atau ikan.Tapi apakan daya, Kecil lagi. Ha, nampak tak bertapa prihatin nya admin masa kecil-kecil terhadap mak. Hehehe..

Maka lahirlah satu ilham untuk letakkan sahaja barang beku tadi atas bekas aluminium. Memang lah tak secepat alat yang dijual dalam TV tu. Tapi paling tidak ia masih mengekalkan khasiat ikan atau ayam berbanding direndam dengan air.

Tiba-tiba, admin terjumpa perkongsian dari En Syamsul Amir Abdul Manaf yang dikongsikan di dalam page Petua Ibu. Dia pun guna kaedah yang sama untuk nyah bekukan daging, ayam atau ikan yang baru keluar dari peti ais.

Berikut adalah cara yang digunakan untuk nyahbeku barang dari peti ais yang dilakukan oleh En Syamsul:

Caranya adalah dengan mengapit daging yang baru keluar dari peti sejuk dengan periuk besi dan tudung periuk besi dan biarkan selama 30 minit.. Anda akan dapat lihat kesannya

Apa logiknya guna periuk besi? Periuk besi berfungsi sebagai konduktor haba. Di sekeliling periuk besi tu ada udara. Haba suhu bilik akan dipindahkan dari udara kepada daging yang sejuk tu secara berterusan melalui proses “convection current” melalui periuk besi

Jadi, untuk memastikan ayam atau ikan tadi cepat dinyah beku kan, sebaiknya pastikan setiap permukaan ayam atau ikan tadi bersentuhan dengan permukaan periuk.

Sinki tersumbat atau air mengalir perlahan? Kebiasaanya, selain menggunakan pam getah  manual, ada juga memilih menggunkan garam atau asid pembersih saluran. BNak-nak, yang jenis berlesen. Sinki tersumbat sahaja pun boleh cas sampai ratusan ringgit.

Ini disebabkan saliran air keluar yang menyimpit akibat sisa atau kumbhan yang membeku pada dinding saluran di samping sisa pepejal yang terperangkap seperti rambut, tulang ikan dan sebagainya. Jadi, bagi mengatasi masalah ini secara keseluruhan. Ini yang anda perlu lakukan.

CARA MENGATASI SINKI YANG TERSUMBAT

1. Ambil secawan baking soda dan taungkan ke dalam lubang saliran.
2. Siramkan pula satu botol cuka ke dalam lubang saliran tadi.
3. Biarkan 15 minit dan anda akan mula dengar tidak balas baking soda dan cuka
4. Tuangkan lagi satu botol cuka ke dalam lubang saliran dan biarkan lagi 15 minit
5. Setelah itu, siramkan air panas ke dalam lubang saliran dan ulang 2-3 kali proses tersebut
6. Jika air panas yang di siram tidak mengalir, gunkan pam getah dan pam beberapa kali sehingga aliran lancar
7. Terakhir, cuci atau bilas beberapa kali lubang saliran dengan air bersih

WTerdapat banyak variasi container garden seperti tanaman herba, bunga mahupun sayur-sayuran yang boleh diusahakan dengan jaya. Namun, anda haruslah mengetahui apakah do’s & don’ts dalam membentuk sebuah container garden yang beroleh hasilnya. Ini termasuklah aspek seperti jenis tanaman itu sendiri, tanah, air, lokasi dan pemilihan bekas tanaman yakni pasu. Pendek kata, ikuti panduan yang LAMAN sediakan ini untuk menghasilkan tanaman dalam pasu yang menjadi dan subur.

Jenis Tanaman

Pastikan tumbuhan yang anda pilih untuk container garden secocok atau blend antara satu sama lain. Aspek yang dititikberatkan di sini termasuklah keperluan dari segi pencahayaan, air dan tanah. Jika anda melakukan kombinasi tumbuhan yang berbeza keperluan ini, maka sukar untuk tumbuhan ini hidup secara harmoni. Misalnya, tumbuhan yang memerlukan cahaya matahari dengan banyak seperti pokok buluh hiasan (Phyllostachys aurea) boleh ditempatkan bersekali dengan kategori yang sama. Namun, bagi penjagaan yang mudah, menanam satu jenis tumbuhan dalam sebuah pasu adalah cadangan yang terbaik. Selepas itu barulah anda boleh bermain dengan saiz tumbuhan, tekstur, warna dan setting tertentu bagi mewujudkan sebuah container garden yang bukan sahaja berjaya, namun tampil harmoni dan menenangkan!

Tanah

Penggunaan jumlah yang sederhana daripada tanah di kawasan laman disyorkan bagi membentuk campuran tanah yang seimbang untuk container garden. Ambil bahagian tanah yang digali beberapa inci ke dalam tanah supaya anda memperoleh tanah yang bersih dan bebas daripada campuran bendasing seperti biji benih, serangga, sisa binaan dan sebagainya yang lazimnya terdapat di permukaan tanah.

Campuran tanah yang seimbang juga boleh diperoleh dengan campuran tanah laman, pasir dan peat moss. Jika anda ingin menanam sayuran untuk container garden, lebihkan penggunaan pasir dan kurangkan peat moss dalam campuran tanah tadi. Manakala, tumbuhan berbunga lazimnya memerlukan penyiraman yang lebih kerap. Oleh yang demikian, kondisi tanah yang lebih lembap diperlukan dengan memberikan ekstra tanah laman atau peat moss. Ia dapat mengekalkan kelembapan tanah dengan sempurna.

Jika anda ingin membeli campuran tanah yang telah siap, pilih beg tanah yang sederhana berat. Bukan terlalu berat kerana ia lazimnya hadir kompak dan memiliki isian yang padat. Manakala, beg tanah yang terlalu ringan juga tidak bagus untuk kondisi tanah container garden. Pilih antara keduanya.

Lokasi

Lokasi di mana anda menempatkan tanaman berpasu sangat penting kerana ia mempengaruhi pengamatan atau pancaran cahaya matahari, sama ada mencukupi atau sebaliknya. Iklim tropika yang menghasilkan cuaca panas sepanjang tahun bukan penentu tanaman anda mendapat cahaya yang sempurna. Sekiranya anda meletakkan di lokasi yang salah, maka tanaman tidak dapat tumbuh dengan baik. Oleh yang demikian, lakukan penilaian terhadap pancaran cahaya dengan meletakkan bekas tanaman di lokasi tertentu yang anda pilih. Lihat berapa banyak cahaya yang diperoleh dan berapa lama jangka masa bekalan cahaya matahari yang diperoleh. Lakukan selalu bagi memastikan yang terbaik untuk container garden anda. Sentiasa peka, bagi tumbuhan full sun haruslah mendapat bekalan cahaya matahari sekurang-kurangnya 6 jam sehari. Manakala, tumbuhan full shade memerlukan kurang tiga jam pancaran cahaya dalam masa sehari.

Istimewanya, kebaikan tanaman berpasu ini adalah anda boleh mengalihkan pasu jika anda dapati cahaya tidak mencukupi atau ingin meletakkan tanaman di tempat yang redup bagi mengelak pancaran secara terus. Oleh itu, anda harus mengetahui jenis tanaman pada container garden anda bagi mengelakkan situasi seperti melecur akibat pancaran cahaya berlebihan atau keguguran daun dan sebagainya.

Pemilihan Pasu

Sentiasa pastikan pasu anda memiliki lubang di dasar pasu bagi tujuan pengairan air yang baik. Anda juga boleh meletakkan satu hingga dua inci lapisan batu kerikil di dasar pasu bagi tujuan yang sama. Tahukah anda bahawa terdapat banyak pasu yang tiada lubang di dasarnya kerana ia lazimnya dijadikan pasu hiasan atau dekoratif. Ramai yang terlepas pandang kerana pasu dekoratif ini bukan bagi tujuan penanaman dan tidak praktikal dijadikan pasu bagi container garden anda bagi jangka masa yang panjang. Lubang pengairan ini adalah satu kemestian!

Tahukah anda bahawa pemilihan pasu mampu mempengaruhi perasaan dan membentuk mood anda sebagai pemilik? Pasu juga menggambarkan sesuatu nilai seperti classy, kreatif, moden, sofistikated, bergaya, mesra alam, primitif dan sebagainya. Jadikan pasu dengan fungsi tertentu seperti titik fokal di taman, pembahagi ruang, membentuk privasi, memberi accent kepada landskap dan banyak lagi.

Penyiraman

Periksa pasu atau bekas tanaman anda setiap hari bagi melihat keperluan air. Ini kerana jika tanaman anda kekurangan bekalan air, ia boleh membantutkan pertumbuhan container garden. Ia berbeza dengan tanaman yang tumbuh di permukaan tanah, akar bagi tanaman container garden tidak mampu menembusi ke dalam tanah bagi mencari sumber air. Di samping itu, pastikan adanya ruang satu hingga dua inci di permukaan atas bekas tanaman dengan tanah. Ini bagi memastikan apabila penyiraman dilakukan, air siraman tidak terkeluar daripada bekas tanaman dan akhirnya hanya permukaan atas tanah sahaja yang basah dan lembap.

Penyiraman perlu dilakukan sebelum tanaman menunjukkan tanda-tanda seperti layu, kekuningan dan tidak sihat. Terdapat sesetengah jenis tanaman yang dapat bertoleransi dengan keadaan tanah yang kering dan tidak memerlukan keadaan yang lembap berlebihan. Tumbuhan sukulen merupakan contoh kepada situasi ini dan berlawanan sifat dengan tumbuhan tropika. Oleh itu, pastikan anda memahami jenis tumbuhan yang anda tempatkan di container garden anda.

Penyiraman juga akan mengelakkan kadar garam yang tinggi berkumpul dalam tanah. Leaching (lebih air) akan membawa garam dalam tanah yang terhasil melalui pembajaan seterusnya mengelakkan akar terbantut.

Bagi yang menyewa, bila pemilik rumah kata dinding tak boleh dipaku atau ditebuk lubang untuk tujuan menggantung frame mesti rasa sedih kan. Dalam hati dah berkobar-kobar nak hias rumah cantik-cantik.

Tapi sebenarnya anda punya pilihan lain. Kalau tak boleh tebuk lubang atau paku untuk membolehkan anda  menggantung frame atau mengabadikan gambar kenangan di dinding, anda boleh cuba 4 cara mudah ini.

1. Glue pads

Terdapat banyak jenis glue pads di pasaran. Kadang-kadang kalau yang jadi cikgu tu dah biasa dengan glue pads untuk tampal kertas atau poster untuk mengajar kan. Tapi glue pads brand Stabilo atau Faber Castell tidak berapa sesuai untuk anda gunakan pada bingkai gambar. Kalau setakat nak tampal kepingan gambar terus pada dinding ok lagi.

Tapi untuk beban frame adalah sesuai untuk anda gunakan UHU Patafix. Terdapat pelbagai material UHU Patafix ini. Tapi yang paling sesuai untuk gantung frame anda ambil yang di khaskan untuk “Homedecor” atau “PROpower” yang berwarna hitam. Tambahan, UHU Patafix ini boleh digunakan semula dan mudah dibersihkan.

2. Damage free hang

Produk jenama Command yang di keluarkan oleh syarikat 3M memang terkenal dengan Damage free hang. Terdapat pelbagai jenis dan bentuk. Tapi kalau untuk tujuan gantung bingkai gambar, jenis strips yang paling sesuai untuk digunakan.

Command strips mampu memegang beban sehingga 7.5 kg. Jadi pastikan saiz strips yang digunakan bersesuaian dengan beban bingkai gambar yang akan di lekat pada dinding. Selain itu juga, Command strips ini mudah untuk dibersihkan semula.

3. Adhesive hook

Penyangkut dinding yang bergam atau adhesive hook  memang banyak di pasaran. Tapi ramai yang lebih gemar membeli yang murah-murah. Yang murah kebiasaannya akan menggunakan gam tidak berkualiti. Itu jadinya gantung sehelai tuala pun tidak tahan lama.

Cari lah yang lebih berkualiti untuk dapatkan hasil yang baik. Ada juga adhesive hook yang di sertakan dengan gam yang perlu dipanaskan terlebih dahulu. Ha… yang ini pun bagus juga.

4. Decorative tape

Decorative tape seperti washi tape dan duct tape bercorak pun sesuai untuk anda abadikan kepingan gambar di dinding. Yang ini lagi jimat. tidak perlu buat frame mahal-mahal. Anda gunakan washi tape tadi sebagai pengganti bingkai gambar.

Tapi kalau anda gunakan duct tape, untuk tujuan membersih agak sukar sedikit. Ini disebabkan oleh gam pada duct tape memang betul-betul kuat dan ia dikategorikan sebagai gam kalis air. Kalau di tanggalkan, akan meninggalkan kotoran gamnya. Namun tidak bagi washi tape.


Ini Sebab Orang Thailand Dan Indonesia Bagi Kambing dan Ayam Makan Batang Pisang

Terdapat pelbagai jenis dan cara penyediaan makanan alternatif untuk haiwan ternakan seperti kambing, ayam dan itik. Di Thailand dan Indonesia, pemberian makanan alternatif yang dihasilkan dari batang pisang sudah lama diamalkan.

Kenapa batang pisang?

Batang pisang ternyata kaya dengan kandungan glukosa dan selulosa namun rendah kadar lignin. Glukosa adalah salah satu karbohidrat terpenting yang digunakan sebagai sumber tenaga bagi haiwan dan tumbuhan.

Glukosa yang terdapat di dalam batang pisang terhasil daripada proses fotensitesis dan respirasi. Sementara itu, lignin adalah satu bentuk serat yang diperlukan oleh haiwan ternakan untuk membantu pencernaan. Jika jumlah lignin tinggi diberikan, ia akan menyebabkan gangguan pencernaan kepada haiwan ternakan seperti cirit birit.

Selain itu juga, menu batang pisang amat sesuai diberikan kepada haiwan ternakan terutamanya ketika musim panas. kandungan air dan serat yang terdapat di dalam batang pisang mampu mengurangkan pemanasan haba di dalam badan haiwan ternakan.

Namun makanan dari batang pisang ini tidak boleh dimakan secara terus oleh haiwan ternakan kerana ia akan memberi kesan sampingan yang lain. Sebaiknya, hanya seminggu sekali sahaja sajian batang pisang disediakan. Selain di beri terus batang pisang untuk dimakan oleh haiwan ternakan, sebaiknya anda perlu campur beberapa bahan untuk menambahkan khasiatnya.

Cara Penyediaan makanan ternak dari batang pisang

RESEPI 1

Bahan-bahan:
3 Bahagian batang pisang yang telah di racik halus
3.5 bahagian ubi kayu yang telah diracik halus
3.5 bahagian jagung ayam yang halus

Cara: Campurkan kesemua bahan dan digaul rata sebelum diberikan kepada haiwan ternakkan

RESEPI 2

Bahan-bahan:
2 bahagian batang pisang yang telah diracik halus
2 bahagian dedak ayam
3 bahagian jagung halus
1.5 bahagian nasi kering (kebiasaanya nasi kering dihasilkan dari kerak mahupun nasi yang tidak dimakan lagi. Ia dijemur sehingga kering)
1.5 bahagian hampas kacang soya
sedikit gula perang

Cara: Campurkan semua bahan sehingga rata dan diperap 1 minggu di dalam bekas kedap udara. Setelah seminggu, boleh diberiakn kepada ternakkan. Namun anda perlu apstikan, bahan perapan tidak busuk. Jika busuk, ia akan tercemar dan membahayakan haiwan ternakkan

Menyelenggara tanaman indoor bukan sekadar siraman dan membaja semata-mata. Ada teknik tambahan yang ramai tak tahu diperlukan oleh tanaman indoor bagi membantu tumbesaran tanaman di dalam rumah anda.

Melalu perkongsian di Better Homes & Gardens Australia, pertumbuhan tanaman lebih sensitif dengan muzik yang dimainkan di dalam rumah.

Selain itu juga, tidankkan anda menyentuh lembut tanaman dapat merangsang pertumbuhan tanaman. Tekni ini di berinama Thigmomorphogenesis. Teknik sentuhan lembut atau Thigmomorphogenesis dikatakan memberi stimulasi seakan tiupan angin, hujan dan seperti sentuhan haiwan. Ini menjadikan tanaman indoor anda seolah-olah berada di persekitran semulajadinya

Kesan Thigmomorphogenesis terhadap tanaman adalah seperti meningkatkan penghasilan Chlorophyll, meleabrkan diameter batang pokok dan mengelakkan daripada batang tanaman tumbuh mengurus dan meninggi

Bunga Clitoria ternatea telah dinamakan sebagai ‘Clitoria’ kerana ia menyerupai struktur organ pembiakan wanita. Herba ini telah didapati berkesan dalam merawat gangguan seksual wanita seperti kemandulan, gangguan haid dan lain-lain. Bunganya juga dikenali sebagai bunga afrodisiak yang boleh dijadikan sebagai perangsang seksual. Di samping itu ia juga mampu mengatasi masalah batuk, selesema dan asma. Akar Clitoria ternatea mempunyai nilai perubatan yang besar dan boleh dijadikan dalam bentuk serbuk sebelum dimakan. Malah ia boleh direbus dan menjadi ubat kumur dalam melegakan sakit tekak.

Selain bunganya yang banyak memberi manfaat dan berfungsi sebagai pewarna makanan dan minuman semula jadi, bunga telang ini juga sering ditanam sebagai tanaman memanjat sebagai hiasan di trelis, pergola, pagar dan sebagainya kerana bentuk bunganya yang menarik. Ia sesuai hidup dalam kawasan lembap dan bertanah neutral. Buahnya pula bersaiz 5-7 cm panjang, berbentuk seperti kacang dan berpermukaan rata dengan setiapnya mengandungi 6 hingga 10 biji benih. Ia boleh dimakan apabila masak.

Sebagai spesies kekacang, keistimewaan tumbuhan ini ialah akarnya membentuk satu jalinan simbiotik dengan bakteria tanah dikenali sebagai rhizobia yang mengubah atmosfera N2 ke dalam bentuk yang boleh digunakan oleh tumbuhan, untuk meningkatkan kualiti tanah melalui penguraian tisu yang kaya dengan unsur Nitrogen.

Di Asia Tenggara bunganya digunakan untuk mewarnakan makanan. Dalam masakan Melayu, ekstrak akueus digunakan untuk mewarnakan nasi pulut untuk kuih Ketan (juga dikenali sebagai pulut tai tai dalam masakan Peranakan / Nyonya ) dan dalam nyonya chang . Di Kelantan ia digunakan untuk mewarnakan nasi putih untuk Nasi Kerabu . Manakala di Thailand , minuman biru bersirap dihasilkan serta dipanggil nam dok anchan, kadang-kadang digunakan dengan setitik jus limau manis untuk meningkatkan keasidan dan menjadikan jus berwarna merah jambu-ungu. Dalam masakan Burma dan Thai bunga juga dicelup dalam adunan tepung dan digoreng.

Clotoria ternatea juga tumbuh dengan baik apabila mendapat dedahan cahaya matahari yang cukup iaitu ia sesuai hidup di kawasan yang menerima sinaran matahari penuh dan separa penuh. Pokok ini juga mempunyai kadar pertumbuhan yang cepat andai ditanam pada tanah yang subur. Kebiasaannya bunga telang ditanam menggunakan biji benih yang boleh didapati daripada buah yang telah merekah. Bunganya berkembang dalam tempoh 7 hingga 11 minggu selepas disemai serta mengeluarkan bunga sepanjang tahun. Ia juga direkodkan sebagai tanaman yang mudah hidup dan biak asalkan keperluan asasnya seperti cahaya dan tanah subur dibekalkan dengan baik.

Keistimewaan bunga ini yang mempunyai dwi fungsi iaitu sebagai sumber dalam pemakanan dan mempunyai nilai estetika tinggi sebagai ornamental plants menjadikan ia tumbuhan serba guna yang patut dipertimbangkan sebagai salah satu tumbuhan yang patut ditanam di laman-laman kediaman.

Pokok pudina ini saya tanam secara hidroponik ringkas, ikut panduan di youtube.

Ini gambar-gambar terbaru. Nanti Kak Odah cari semula masa baru-baru buat. Dulu sikit saja daunnya dan kecil-kecil. Sekarang sudah makin lebat dan besar-besar daunnnya.
Ok, kalau mahu cuba boleh ikut langkah-langkah berikut ini :

1. Dapatkan anak pokoknya yang mempunyai akar. Saya beli di nurseri.
2. Sediakan satu bekas untuk diisi air dan penapis di atasnya (atau lubangkan bekas makanan). Boleh lihat gambar.
3. Keluarkan pokok pudina tadi dari tanah dan bersihkan akarnya.
4. Letak pudina pada bekas tapis dan masukkan akar-akar pudina tadi melalui lubang-lubang pada tapis tersebut. Jika kecil sangat, potong sedikit untuk besarkan.
5. Pada bekas air di bawahnya pula, letakkan air sehingga paras bawah penapis. Atau pastikan akar terendam dalam air.
6. Masukkan baja air AB ikut sukatan pada panduan penggunaan baja. Bacaan ppm untuk pudina ialah 1400-1680 ppm. (Baja AB dan alat bacaan ppm air boleh dibeli dalam talian. Murah je)

7. Seminggu atau 2 minggu sekali kena potong potong pucuk pudina ini untuk menggalakkan lagi pertumbuhan daun baru. Juga kena periksa paras air dan kandungan bajanya.
Selamat mencuba!